किताब परिचय: तनेजा मैन्शन - आनंद\nHomeकिताब परिचयकिताब परिचय: तनेजा मैन्शन - आनंद\n0 विकास नैनवाल 'अंजान' Sunday, June 13, 2021\nअपने बीते हुए कल की दर्दनाक यादों से पीछा छुड़ाने के लिए साक्षी शहर से दूर एक पुराने, वीरान बंगले – तनेजा मैन्शन में शरण लेती है। नए माहौल में और नए लोगों के बीच, एक नई ज़िंदगी की शुरुआत करने की अपनी कोशिश मे साक्षी काफ़ी-कुछ कामयाब भी हो जाती है। मगर उसे क्या पता था की पुरानी समस्याओं से पीछा छुड़ाने की कोशिश मे वो एक नई साज़िश का शिकार हो जाएगी।\nकुछ ही दिनों मे साक्षी को ये एहसास होने लगता है की तनेजा मैन्शन की खामोश दीवारें उससे कुछ कहना चाहती हैं। उसके तहखानों में कोई ऐसा काला राज दफन है जो ज़ाहिर होने को बेचैन है। कोई है वहाँ, जो वजूद मिट जाने के बाद भी, हर वक़्त साक्षी को अपने होने का एहसास दिलाता रहता है।\nवो कौन है? वो क्या राज है?\nइन सावलों के जवाब, अपने रहस्यमयी मगर नापाक अतीत के ताबूतों मे कब तक दफन रखेगा, तनेजा मैन्शन।\nबैठक के एक बड़े हिस्से में अँधेरा छाया हुआ था। बस बीचों-बीच एक बल्ब की मद्धम सी रोशनी थी। उस रोशनी में उसने देखा की एक आदमी, दूसरे आदमी की बाँह को कसकर पकड़े उसे गुस्से से घूर रहा है। उसकी आँखें शोलों जैसे लाल थीं, जिनमें से इंतकाम की आग भभक रही थी। मगर, बैठक में अँधेरा होने की वजह से साक्षी उस आदमी का चेहरा न देख पाई। वो केवल उसकी आँखें हीं देख पा रही थीं जिनमें आक्रोश भरा था। हालाँकि, साक्षी ने अपनी नज़रों पर ज़ोर देकर उस दूसरे आदमी का चेहरा देखने का भी भरसक प्रयत्न तो किया। मगर, उसे बस यही समझ आया की वो आदमी एक लंबा सा ओवरकोट पहने हुए था, जिसके कॉलर खड़े करके उसने अपना चेहरा काफ़ी– कुछ छुपा लिया था।\n“कमीने !” वो आदमी गुस्से से पागल होकर चिल्लाया, “मैं सोच भी नहीं सकता था तेरे मन में इतना कलंक है। मैंने तेरे लिए क्या नहीं किया। तेरे लिए मैं अपनी जान पर भी खुशी–खुशी खेल जाने को तैयार था। मगर तू...तू तो आस्तीन का साँप निकला। तूने मुझे ही ड़स लिया !”\nइतना कहकर उस आदमी ने ओवरकोट पहने आदमी के मुँह पर अपनी मुट्ठी से एक ज़ोरदार घूँसा दे मारा। वो आदमी दर्द के मारे कराहने लगा और उसके चेहरे से खून की कुछ बूंदें, उस पहले वाले आदमी की शर्ट पर आ गिरीं। मगर, उस आदमी को ओवरकोट पहने उस शख्स पर कोई दया न आई। उसके सर पर तो खून सवार था। उसने उस ओवरकोट वाले पर फिर से वार किया और वो लड़खड़ाते हुए बैठक मे रखी दो खंजरधारी योद्धाओं की प्रतिमा के पास जा गिरा। उसने दौड़कर उस ओवरकोट वाले को जमीन से उठाया और उसे दीवार से सटा कर खड़ा कर दिया। फिर वो अपने फौलादी हाथों से उस आदमी का गला घोंटने लगा। उसके हाथों की पकड़ उस ओवरकोट वाले के गले पर काफ़ी मज़बूत थी। उस आदमी का दम घुटने लगा था। उसने अपनी जान बचाने के लिए हाथ–पाँव मारने शुरू कर दिए।\nतभी उस ओवेरकॉट पहने शख्स का हाथ, पास रखी प्रतिमा के हाथों में पकड़े खंजर पर जा लगा। उस आदमी ने अपना पूरा दम लगाया और उस खंजर को उस प्रतिमा के हाथों से बाहर निकाला। खंजर हाथ लगने की देर थी की उस आदमी मे एक नया जोश आ गया। उसने अपनी पूरी ताकत लगाई और उस खंजर को उस दूसरे आदमी की छाती मे घोंप दिया। उसकी छाती से खून की नदियाँ बहने लगी और वो दर्द से कराहते हुए नीचे फर्श पर गिर पड़ा। ये देखकर साक्षी इतनी डर गई की उसने कसकर अपनी आँखें बंद ली और ज़ोर से चीखी।\nअगले ही पल, साक्षी की आँखें खुल गईं और उसे एहसास हुआ की वो तो अपने बिस्तर पर ही है। उसके कमरे का दरवाज़ा अंदर से बंद था। उसके कमरे की सारी खिड़कियाँ भी बंद थीं। उसने पिछवाड़े वाली खिड़की से बाहर लगे बरगद के पेड़ को देखा। वो उसी तरह मौन खड़ा था। कहीं पर भी तूफान का भी कोई लक्षण नहीं नज़र आ रहा था। उसने एक ठंडी आह भरी और वापस बिस्तर पर ही लेट गई। बहुत देर तक कोशिश करने के बाद भी जब उसे नींद न आई तो उसने करवट बदली और उसकी नज़र खिड़की के बाहर खामोशी की ज़ुबान में बहुत सारे राज़ बयाँ करने वाले उस विशाल बरगद पर जा रुकी।\nवो समझ गई थी की उस बरगद की जड़ों में अब भी कईं और काले राज़, खामोशी की नींद सो रहें है। वो पेड़, अब उसके लिए वाणी की आत्मा से संपर्क स्थापित करने का एक अहम ज़रिया बन गया था। साक्षी की नजरें उस पुराने बरगद से हटने को तैयार ही नहीं हो रही थीं। वक़्त करीब रात के दो बजे का था। चारों तरफ सन्नाटा था जैसे प्रकृति मातम मना रही हो। साक्षी का मन घबरा रहा था और दिमाग में अनगिनत सवाल उठ रहे थे। वो जानती थी की उसने अभी जो कुछ सपने में देखा, वो तनेजा मैन्शन में हुए भयानक हादसे से जुड़ी कोई गुप्त कड़ी ही है। मगर वो इस बात की पुष्टि करे भी तो कैसे ?\n‘एक लेखक की पहचान उसकी रचनाओं से होती हैं,’ ऐसा मानने वाले आनंद को लिखने का शौक बचपन से है। विद्यार्थी जीवन के दौरान, स्कूल-कॉलेज मे अनेकों लेखन प्रतियोगिताएँ जीती। हॉरर – थ्रिलर कहानियाँ मन को बहुत भाति हैं। लेखन के साथ – साथ कहानियाँ पढ़ने का भी शौक रखते हैं। अपने पारिवारिक और व्यावसायिक जीवन की व्यस्तता से थोड़ा सा समय चुराकर, नई-नई कहानियों की रचना करना आनंद को अत्यधिक आनंदित करता है।\nसम्पर्क: फेसबुक | अमेज़न\n(Kitab Parichay is an initiative by Ek Book Journal to bring into reader's notice interesting newly published books. If you want to us to feature your book in this initiative then you can contact us on following email:\nbook excerpt book promotion आनंद किताब परिचय


Republic Day 2017: Wife Of Army Hero Hangpan Dada, Receives His Ashoka Chakra - अशोक चक्र पाने वाले जांबाज हंगपन दादा ने जब पानी में डूबते दोस्‍त की जान बचाई थी...\nअशोक चक्र पाने वाले जांबाज हंगपन दादा ने जब पानी में डूबते दोस्‍त की जान बचाई थी...\nWritten by: संदीप कुमार, Updated: 26 जनवरी, 2017 5:32 PM\nकश्‍मीर के नौगाम सेक्टर में पाकिस्तान की तरफ से घुसपैठ का प्रयास कर रहे चार आतंकवादियों का बहादुरी से सामना कर उन्‍हें मार गिराने वाले शहीद हवलदार हंगपन दादा को गणतंत्र दिवस पर मरणोपरांत अशोक चक्र से सम्मानित किया गया.\nशहीद हंगपन दादा की पत्नी चासेन लोवांग दादा ने नम आंखों के साथ राष्‍टप्रति प्रणब मुखर्जी के हाथों यह सम्‍मान ग्रहण किया. यह शांतिकाल का सर्वोच्‍च वीरता अवॉर्ड है. दादा को यह सम्मान उनके अदम्य साहस, वीरता और बलिदान के लिए दिया गया.\nगणतंत्र दिवस समारोह के मुख्य अतिथि अबू धाबी के राजकुमार मोहम्मद बिन जायद अल नाहयान और प्रधानमंत्री नरेंद्र मोदी इस भावुक क्षण के गवाह रहे. राष्ट्रपति ने इस शहीद जवान के साहस को सलामी दी.\n26 मई 2016 को हुआ था ऑपरेशन...\nकुपवाड़ा जिले के नौगाम सेक्‍टर में चार आतंकियों को घुसपैठ करते हुए देखा गया. उन पर लगातार नजर रखी जा रही थी. साबू पोस्‍ट पर तैनात हंगपन दादा को सूचित किया गया कि मीरा नार से साबू की तरफ चार आतंकियों की 'हरकत' देखी गई है. दादा को उनकी टीम के साथ मीरा नार की तरफ से निकल भागने वाले रूट को ब्‍लॉक करने को कहा गया. इसके बाद आतंकियों पर फायरिंग की गई. दादा आगे बढ़े और उन्‍होंने छिपे एक आतंकी को ढेर कर दिया. इसके बाद दादा ने अपने साथी से कहा कि मैं आगे जाता हूं, तुम मुझे सपोर्ट फायर देना. इसके बाद उन्‍होंने आगे बढ़ते हुए दूसरे आतंकी को भी खत्‍म कर दिया. इसके बाद टीमें दो टोली में बंट गई. इनमें एक हंगपन दादा की टोली थी. हवलदार दादा ने सबसे पहले लीड करते हुए तीसरे आतंकी को सामने से मार गिराया. लेकिन जब वे और आगे बढ़े तो चौथे आतंकी ने उन्‍हें पेट में गोली मार दी. थोड़ी देर बाद वे पेट पकड़कर दोबारा हिम्‍मत जुटाते हुए दोबारा खड़े होने की कोशिश की, लेकिन उन्‍हें दोबारा आतंकी की गोली लगी. उनकी इस कार्रवाई से चौथे आतंकी को भी ढेर कर दिया गया.\nबचपन से ही दौड़ लगाते, पुश-अप करते थे हंगपन दादा\nअरुणाचल प्रदेश के बोरदुरिया गांव में जन्‍मे हंगपन दादा के बड़े भाई लापहंग दादा बताते हैं कि हंगपन बचपन में शरारती थे. वो बचपन में पेड़ पर चढ़कर फलों को तोड़कर खुद भी खाते और अपने दोस्‍तों को भी खिलाते. वो शारीरिक रूप से बेहद फिट थे. हर सुबह वो दौड़ लगाते, पुश-अप करते. इसी दौरान खोंसा में सेना की भर्ती रैली हुई, जहां से उनका सिलेक्‍शन सेना में हुआ.\nसेना में जाने के बाद काम से काफी खुश थे दादा\nगांव के डॉन बॉस्को चर्च के फादर प्रदीप बताते हैं मेरी उनसे करीब दस बार से मिला होऊंगा. उन्‍होंने बताया था कि सेना में जाने के बाद वे अपने काम से काफी खुश थे. वे मेरे पास आए थे और मुझसे कहा था कि फादर मेरी पोस्टिंग जम्‍मू-कश्‍मीर हो रही है.\nजब बचपन में बचाई थी डूबते दोस्‍त की जान\nहंगपन दादा के बचपन के मित्र सोमहंग लमऱा कहते हैं कि आज मैं जिंदा हूं तो हंगपन दादा की वजह से. उन्‍होंने बचपन में मुझे पानी में डूबने से बचाया था. हंगपन को फुटबॉल खेलना, दौड़ना सरीखे सभी कामों में जीतना पसंद था.\nगणतंत्र दिवस 2017हवलदान हंगपन दादाअशोक चक्रराष्‍ट्रप‍ति प्रणब मुखर्जीचासेन लोवांग दादाRepublic Day 2017Havildar Hangpan DadaAshok ChakraPresident Pranab Mukherjee


Panna Ram Manda - Jatland Wiki\nSubedar Panna Ram Manda (1898-1972) wasanoted freedom fighter and famous social worker from village Dheengsari in Sujangarh tahsil of Churu district in Rajasthan.\n1 पन्नाराम मण्डा का जीवन परिचय\n2 जन्म और बचपन\n3 सेना में नौकरी\n4 पदोन्नति में अन्याय: महाराजा के खिलाफ शिकायत\n5 पन्ना राम की क्रान्तिकारी प्रवृतियों पर प्रतिबन्ध\n6 महाराजा द्वारा देश निकाला\n7 आजाद भारत में सामंती अत्याचार\n8 सामाजिक सुधार के कार्य\n9 किसान सभा के अध्यक्ष\n11 आपका परिवार\n13 अधिक जानकारी के लिए\nपन्नाराम मण्डा का जीवन परिचय\nसूबेदार पन्नाराम मण्डा का जन्म तत्कालीन जोधपुर स्टेट के एक छोटे से गाँव ढींगसरी के साधारण किसान परिवार चौधरी टीकूराम जी के घर दिनांक 27-11-1898 ई. को हुआ। यह मंडा गोत्र का गाँव भले ही छोटा है किन्तु प्राचीनकाल में इस गाँव को धीरासर नाम से पुकारा जाता था जो डीडवाना परगने का ख्याति प्राप्त ऐतिहासिक गाँव था। टीकूराम जी का स्वर्गवास जवानी में ही हो गया था जबकि ये बालक ही थे। किशोर पन्नाराम के कन्धों पर घर परिवार का भार आ गया।\nआपके होश सँभालते ही परिवार के भरण-पोषण की समस्या थी। उस समय जागीरदारों का जमाना था और किसान परिवार के बच्चों के लिए शिक्षा की व्यवस्था नहीं थी। वर्षों तक लगातार अकाल पड़ने के कारण लोग मालवा की ओर कमाने-खाने के लिए चले जाते थे। सूबेदार साहब भी ऐसी परिस्थितियों में लखनऊ पचमढ़ी आदि स्थानों पर मजदूरी करने के लिए गए तथा सामान्य हिंदी तथा अंग्रेजी का ज्ञान प्राप्त किया। दिनाक 7-01-1922 को जोधपुर की 'सरदार इन्फैंट्री' में भर्ती हो गए। सूबेदार साहब प्रारंभ से ही तेजस्वी व कुशाग्र बुद्धि थे। उन्होंने अपने बुद्धि के बल पर क्यू-वन परीक्षा उत्तीर्ण कर ली तथा अल्प समय में ही सूबेदार का पद प्राप्त करके अपनी धाक जमाली।\nपदोन्नति में अन्याय: महाराजा के खिलाफ शिकायत\nजोधपुर स्टेट में जाटों की सेना खड़ी करना तो एक सामयिक आवश्यकता थी, परन्तु उस समय के शासकों को जाट की उन्नति बर्दास्त न थी। पन्ना राम एक सीनियर सूबेदार थे और इनकी पदोन्नति लेफ्टिनेंट के पद पर होनी थी। सरदार इन्फेंट्री में ही महाराजा का साला मोहनसिंह भी सूबेदार था किन्तु वह पन्ना राम से जूनियर था। पन्ना राम के समकक्ष सैनिक कोर्स भी उसने पास नहीं किये थे। महाराजा ने अपने साले को अयोग्य होते हुये भी सीनियर सूबेदार पन्ना राम को पदोन्नति न देकर मोहन सिंह को लेफ्टिनेंट के पद पर पदोन्नत कर दिया जो अन्याय था और योग्यता का अपमान था।\nसूबेदार पन्नाराम ने इस अन्याय का सुनियोजित ढंग से विरोध करना आरम्भ किया। उन्होंने एक अवकाश प्राप्त कर्नल से दिशा-निर्देश लेकर इस अन्याय की सक्षम सेनाधिकारियों को शिकायतें भेजी। दो वर्ष तक कोई जांच नहीं हुई। उस समय राजा के खिलाफ शिकायत एक कल्पनातीत घटना थी। अंत में उन्होंने अंग्रेजी साम्राज्य के शिरोमणि सम्राट जार्ज-पंचम को टेलीग्राम से शिकायत भेजी। इंग्लॅण्ड से निर्देश प्राप्त हुआ कि तथ्यों की जांच करवाई जाकर कार्यवाही की जावे। अंग्रेजी साम्राज्य में एक सेनाधिकारी के साथ अन्याय नहीं होना चाहिये।\nभारत के वाईसराय ने महाराजा को सूचित किया कि अमुक तारिख को सूबेदार पन्ना राम की शिकायत की जाँच की जावेगी और आप जोधपुर में उपस्थित रहे। महाराजा ने पन्नाराम को अंग्रेज सरकार के आदेश के खिलाफ ड्युटी पर बाहर भेज दिया। पन्ना राम को इसकी भनक लग गयी। इसलिए वह अपनी ड्युटी पूरी कर जाँच के समय जोधपुर में उपस्थित हो गए। अब महाराजा के पैरों तले से जमीन खिसकने लगी। शिकायत सच्ची होते ही राजगद्दी जाने का डर था। राजा ने नगर पुलिस अधीक्षक बलदेवराम जी मिर्धा को बुलाकर कहा कि सूबेदार पन्ना राम को कैसे भी जांच में भाग लेने से रोका जावे। नगर पुलिस अधीक्षक बलदेव राम जी मिर्धा पन्ना राम को बात करने के बहाने अपने बंगले पर ले गए और वहां ताले में बंद कर दिया। पन्ना राम ने बंद कमरे के दूरभाष से जांच अधिकारी से संपर्क करने का प्रयास किया परन्तु महाराजा ने दूरभाष तुरंत कटवा दिया। राजा ने बलदेवराम मिर्धा को उनकी नौकरी जाने की धमकी भी दी। इस प्रकार शिकायत में जांच करने से पन्ना राम को रोक दिया। जांच अधिकारी ने ऐसी स्थिति में वापस चला गया और जांच ख़ारिज कर दी। महाराजा जोधपुर ने सूबेदार पन्ना राम को अनिवार्य सेवानिवृति देकर पेन्सन भेज दिया।\nपन्ना राम की क्रान्तिकारी प्रवृतियों पर प्रतिबन्ध\nसन 1933 में इनको सेवानिवृत कर दिया। परन्तु इनको प्रतिवर्ष डीडवाना के नाजिम व दण्डाधिकारी के सम्मुख उपस्थित होकर अपने राजनैतिक कार्यकलापों का विवरण प्रस्तुत करना पड़ता था। इतना कठोर प्रतिबन्ध महाराजा ने स्टेट के बड़े से बड़े राजनेता पर भी नहीं लगाया था। जोधपुर महाराजा व स्टेट की नजर में वे संदिग्ध क्रन्तिकारी थे। देश आजाद होने के बाद ही यह प्रतिबन्ध हटा।\nमहाराजा द्वारा देश निकाला\nसन 1937 में सूबेदार साहब के विरुद्ध महाराजा उम्मीद सिंह ने देश निकाले का आदेश कर दिया। सूबेदार साहब अपने आठ वर्षीय पुत्र हरीसिंह को साथ लेकर ननकाना साहब, पंजाब चले गए। वहां अपने अनन्य मित्र ईश्वर सिंह मंझोल से मिले। ईश्वर सिंह मंझोल गुरूद्वारा शिरोमणि सभा के सदस्य भी थे और पंजाब के प्रभावशाली व्यक्ति थे। उन्होंने हरी सिंह की पढाई, खान-पान व निवास की व्यवस्था गुरूद्वारे में ही करदी तथा सूबेदार साहब को अस्थाई रूप से कृषि भूमि भी अलाट करवा दी थी। सूबेदार साहब के देश निकले के आदेश को महाराजा ने कुछ महीनों बाद वापस भी ले लिया और वे वापस मारवाड़ आ गए।\nसन 1947 में भारत आजाद हो गया था। इससे सामंतो को उनकी जागीर ख़त्म होने का डर सताने लगा। उन्होंने किसानों पर दमन चक्र तेज कर दिया। जागीरदारों के पास हतियार थे और राज्य की सेवा से अधिक हथियार मिल गए थे। वे अब डाकू बन गए और जागीरदारों के इशारों पर गाँव के किसानों पर डाका डालने लगे। पन्नाराम मण्डा नि. ढींगसरी डाबडा आन्दोलन में मौत के मूंह से बाल-बाल बचे। वे डकैतों के हमलों में भी अनेकों बार सौभाग्य से ही बच पाए थे। उनके बड़े पुत्र की शादी में ग्राम कसुम्बी के जागीरदारों ने घोडी पर चढ़ने पर रोक लगा दी थी किन्तु बरात शस्त्रास्त्रों से लैस होकर गयी थी, इसलिए बच गए।\nसेवानिवृति के बाद सूबेदार पन्नाराम मण्डा ने जोधपुर, नागौर, डेगाना, डीडवाना आदि अंचलों में गाँव-गाँव व ढाणी-ढाणी जाकर किसानों को अन्यायकारी व्यवस्था का विरोध करने के लिए जाग्रत किया। इनके साथ निम्न क्रान्तिकारी स्वतंत्रता सेनानी थे:\nरोडू के उमाराम जी भामू,\nकसुम्बी के रतीराम जी राहड़,\nखानपुर के गणेशाराम माहिया,\nलाडनूं के स्वामी चैनदास जी,\nखाटू के किशनाराम जी रोझ आदि।\nइन साथियों के साथ आपने किसानों में व्याप्त सामाजिक बुराइयों यथा मृत्यु-भोज, अंधविश्वास व अशिक्षा के विरुद्ध पूरे मारवाड़ में प्रचार किया। गाँवों में शिक्षा का प्रचार करना इनका मुख्य ध्येय था। जोधपुर, नागौर और डीडवाना में जाट बोर्डिंग की स्थापना की, बोर्डिंग के लिए चन्दा किया तथा लड़कों को जाट बोर्डिंग में भरती करने हेतु प्रोत्साहित किया। डीडवाना में निरंजनी साधुओं के अखाड़े गाढाधाम में जाट बोर्डिंग डीडवाना की स्थापना कर उसके वर्षों तक अध्यक्ष रहे तथा उसका कुशलता पूर्वक सञ्चालन आपने ही किया। इसमें पढ़कर अनेक विद्यार्थियों ने शिक्षा ग्रहण की। राजस्थान के नामी व्यक्तित्व परसराम मदेरणा ने आपकी प्रेरणा से ही शिक्षा ग्रहण करना आरम्भ किया था। नागौर के जाट बोर्डिंग का शुभारम्भ भी श्री मूलचंद जी सिहाग निवासी चेनार के सहयोग से आपने ही किया था।\nकिसान सभा के अध्यक्ष\nमारवाड़ में किसानों का संगठन तैयार किया गया था जिसका उद्देश्य राज्य के किसानों के हकों व हितों की रक्षा करना था। मारवाड़ किसान सभा डीडवाना के अध्यक्ष आप चुने गए थे। सामंती शोषण के खिलाफ अनेक जाटों के हितार्थ आपने मुकदमे लड़े व जाट किसानों को बेदखली से निजात दिलाई। सन 1952 में लाडनू के गाँधी चौक में एक विशाल किसान सम्मलेन का आयोजन किया गया था जिसमे लोक नायक जयनारायण व्यास, द्वारका प्रसाद पुरोहित, बलदेवराम मिर्धा आदि की उपस्थिति में आपने किसान सभा के कांग्रेस संगठन में विलीनीकरण की ऐतिहासिक घोषणा की थी।\nराजस्थान में जब पंचायती राज संस्थाओं की स्थापना हुई तो आप निरंतर दो बार ग्राम पंचायत ढींगसरी के सरपंच रहे। आपने सरपंच काल में पंचायत के अधीन ग्रामों में उल्लेखनीय विकास कार्य करवाए तथा किसानों को हर सम्भव राहत पहुंचाई। आप पंचायत समिति लाडनू के लम्बे समय तक सहवृत सदस्य भी रहे।\nरियासती भारत के जाट जन सेवक (1949) पुस्तक में ठाकुर देशराज द्वारा चौधरी मूलचंद सिहाग का विवरण पृष्ठ 192-193 पर प्रकाशित किया गया है । ठाकुर देशराज ने लिखा है ....सूबेदार पन्नाराम जी - [पृ.191] : आप मंडा गोत्र में से हैं। आपका गांव ढिंगसरी है। यह परगना डीडवाना में है आपकी इस समय उम्र 45 साल के करीब है। आप पलटन में सिपाही से लेकर सूबेदारी के औहदे तक पहुंचने पर पेंशन ले ली। आप साधारण पढ़े-लिखे हैं और जाति सेवा कार्य में अग्रसर रहते आए हैं। जोधपुर फलटण में जब जाति सरदारों में आप मुख्य सेवा माniयों में से हैं। आप ने जोधपुर बोर्डिंग में चंदे की सहायता दी तथा डीडवाना बोर्डिंग के आप व्यवस्थापक हैं। आपने जातीय भाइयों के लिए रात दिन तकलीफ सहन कर रहे हैं और विद्या प्रचार व कुरीति निवारण की कोशिश करते हैं। आपने जाट सभा में प्रचार मंत्री पद पर रहकर अच्छी ड्यूटी दी है। आप हरदम सभा के ओहदेदार व मेम्बर होते आए हैं।\n[पृ.192] : आप अभी डीडवाना बोर्डिंग के उपप्रधान हैं और जातीय कार्य दिलचस्पी से कर रहे हैं। आपके जातीय सेवा रग-रग में कूट-कूट कर भरी हुई है।\nJat Jan Sewak, p.192\nJat Jan Sewak, p.193\nआपके चार पुत्र और चार पुत्रियाँ हैं। पुत्रों के नाम हैं:\nहरी सिंह मण्डा - सहकारिता निरीक्षक पद से अवकाश प्राप्त\nईश्वर सिंह मण्डा - अध्यापक पद से अवकाश प्राप्त\nश्रीराम मण्डा -\nराम देव मण्डा -\nआपके 11 पौत्र हैं जिनमे लक्ष्मणसिंह मण्डा अतिरिक्त पुलिस उपाधीक्षक , पुत्र हरी सिंह, उल्लेखनीय हैं जो राजस्थान पुलिस सेवा (RPS) में हैं। जगदीश अध्यापक और मुकेश व गोपाल सेना में सेवारत हैं। पड़पौत्र नवीन bhel कंपनी में इंजीनियर व राकेश भारतीय वायुसेना में कार्यरत है।\nआपकी पुत्री के पुत्र अजय सिंह जेठू जो वर्तमान में राजकीय महिला इंजीनियरिंग कॉलेज अजमेर के प्रिंसिपल है व इनकी पत्नी बिंदु चौधरी नागौर जिले की3बार जिला प्रमुख रह चुकी है।बिंदु चौधरी के भाई अजय सिंह किलक अभी राजस्थान सरकार में मंत्री है व डेगाना से दूसरी बार विधायक है।\n74 वर्ष की आयु में 22 अगस्त 1972 को आपने देह त्याग किया।\nयह लेख पुस्तक 'जुल्म की कहानी किसान की जबानी' (2006), लेखक - भीमसिंह आर्य, प्रकाशक - मरुधर प्रकाशन, आर्य टाईप सेंटर- सुजानगढ़ (चूरू), पृ.206-215 पर अधारित है।\nLaxman Singh Manda (RPS), 28, Krishna Colony, Near-Jharkhand, Khatipura Road, Jaipur. Phone : 0141-2357173, Mobile: 09672373258.\n↑ भीमसिंह आर्य:जुल्म की कहानी किसान की जबानी (2006),p.53-54\n↑ Thakur Deshraj:Jat Jan Sewak, 1949, p.192-193\nBack to The Reformers/The Freedom Fighters\nRetrieved from "http://www.jatland.com/w/index.php?title=Panna_Ram_Manda&oldid=365872"\nThis page was last edited on 24 October 2017, at 07:29.


Set Custom Icon on USB Pen Drive Sadupayog Blog Tech News in Hindi\nHome / Computer / Computer Tricks / Set Custom Icon on USB Pen Drive\nSet Custom Icon on USB Pen Drive\nUSB Pen Drive पर अपना Photo कैसे लगाते है\nआज की इस Post में एक बहुत ही शानदार Computer Trick के बारे में Discuss करेंगे और उस Topic का नाम है Computer Me Pen Drive Icon ki Jagah Apni Photo Kaise Lagaye. यदि आप भी इस शानदार Trick के बारे में जानना चाहते है तो इस Post को ध्यान से पूरी पढ़िएगा।\nData Carry करने के लिए हम अक्सर Pen Drive या Flash Drive का Use करते है. ऐसे में मान लीजिये कभी हमें एक ही PC में 2-3 Pen Drive लगाने की जरूरत पड़ जाए तो ऐसे में Computer में सभी Pen Drives को पहचानना थोड़ा मुश्किल होता है। इस Confusion को दूर करने का एक तरीका तो यह है कि हम Pen Drive के Name को Rename कर दें।\nकुछ समय पहले हमनें Discuss किया था कि Computer में किसी भी Folder का icon कैसे Change करें। उस Post को भी काफी लोगो ने पसंद किया था और इस प्रकार की और भी Computer Tricks पर Post लिखने की मांग की थी.\nअपने Mobile को Laptop का Speaker इस Trick से बनाएं\nहम यदि अपनी Pen Drive को थोड़ा और Attractive बनाना चाहते है तो हम इसके icon को Change कर Custom Icon Set कर सकते है. Pen Drive या Flash Drive के Icon की जगह हम अपनी Photo भी लगा सकते है. ऐसे में फोटो देखते ही पता चल जाएगा कि कौन सी Pen Drive किसकी है. है ना काफी Interesting ? तो चलिए Step by Step जानते है इस Trick के बारे में.\nहमने जो Email Send किया वो पढ़ा गया या नहीं ऐसे लगाएं पता।\nसबसे पहले हमको अपने PC में एक Photo लेनी है जिसे हम Pen Drive के icon से Replace करना चाहते है. उस Photo को हम Open As Paint Brush करेंगे। Photo Paint Brush में Open हो जाने के बाद हमें इसे Crop कर लेना है. और फिर इसे किसी नाम से (मान लीजिये abc नाम से ) 24 bitmap Image format में Save कर लेना है. आप उदाहरण के लिए Image देख सकते है.\nअब आपको Notepad Open कर लेना है और Notepad में निचे दिया गया छोटा सा Code लिखना है-\nअब इस Notepad File को Autorun.bmp नाम से उसी जगह Save करना है जहां पर आपने Photo को Save किया है। इसके बाद आपको यह File और Photo दोनों ही Cut करके Pen Drive में Paste कर देना है. आप चाहे तो Crop करने के बाद photo को Directly Pen Drive में भी Save कर सकते है और Autorun.bmp को भी Directly Pen Drive में Save कर सकते है.\nभारत सरकार ने Launch किया यह Free Antivirus\nAutorun.bmp File और Photo दोनों को Pen Drive में रखने के बाद Pen Drive को PC से Remove कर लें। Remove करने के बाद Fir से लगाएं। अब आप देखेंगे कि जो Photo आपने Pen Drive में रखा था वह Photo Automatically Pen Drive Icon की जगह आ चूका है। इस प्रकार आप अपनी Pen Drive icon की जगह कोई भी Custom icon Set कर सकते है.\nबिना Software के Word File को PDF में कैसे Convert करें\nPost पसंद आई हो तो Please अपने Friends के साथ Share जरूर कीजिए। और कोई प्रश्न हो तो Comment में पूछिए। इस पूरी विधि को आप Video के माध्यम से भी समझ सकते है.


Parabolic SAR कार्यनीति - Olymp trade - ट्रेडिंग प्लेटफॉर्म\nआकर्ष डी’कोस्टा रिलीज़ की तारीख - जून 15, 2018\nवह राशि जिसके लिए व्यापारी खाता भरने जा रहा है वह अपने बजट के लिए महत्वपूर्ण नहीं है। इसे कभी-कभी ऐसा होता है कि एक लंबे समय के लिए एक बोली पूर्वानुमान की दिशा में जाना नहीं है, और एक विकल्प शून्य पर बंद करता है। एक ही समय में कर निराश नहीं करते हैं, उस के साथ Parabolic SAR कार्यनीति - Olymp trade कुछ भी गलत नहीं है, और यदि आप औसत सिद्धांत का उपयोग - breakeven या यहां तक कि लाभ के लिए अपने व्यापार लाने के लिए सक्षम हो जाएगा। तो, आप क्या करना चाहिए? क्या आपको मालूम है कि दुनिया में इससे पहले सबसे तेज़ वैक्सीन किस बीमारी के लिए खोजी गई थी. टाइम मैगज़ीन के मुताबिक़ वो बीमारी मम्प्स थी, जिसकी वैक्सीन तैयार करने में वैज्ञानिकों को चार साल का वक़्त लगा था।\nजबकि ऑस्ट्रेलिया के विक्टोरिया राज्य में आपदा की स्थिति घोषित की गई है. देश में दूसरी कोविड लहर के मुख्य केंद्र में "आपदा की स्थिति" घोषित कर दी गई है. नए नियमों के तहत रात के समय कर्फ्यू और लोगों को घरों से बाहर निकलने पर प्रतिबंध लगा दिया गया है. ऑस्ट्रेलिया में 17,000 से अधिक मामले और 718 मौतें हो चुकी हैं। अगर आप मार्केटिंग में रुचि रखते हैं तो आपको Affiliate Marketing जरूर करना चाहिए। इस मार्केटिंग को करने के लिए आपको कोई भी पैसा निवेश करने की जरूरत नहीं है। किसी भी बड़ी कंपनी जैसे कि Amazon, Flipkart, etc… के प्रोडक्ट को आप लोगों तक पहुंचा कर “Buy” करवाते हो तो आपको उस प्रोडक्ट से कुछ “commission” मिल जाता है। आपके पास केवल एक स्मार्टफोन होगा तो भी आप यह मार्केटिंग कर सकते हैं। 29 मई -2जून, 2017 के लिए EURUSD, GBPUSD, USDJPY और USDCHF के लिए विदेशी मुद्रा पूर्वानुमान।\nइंडसइंड बैंक एक साल तक की एफडी पर5फीसदी से 6.15 फीसदी का ब्याज दे रहा है. वहीं, 1-2 साल के लिए ब्याज दरें 7.25 फीसदी है. 1-2 साल के लिए ब्याज दरें 7.20 फीसदी है। नीचे Parabolic SAR कार्यनीति - Olymp trade चित्र में आप eToro व्यापार मंच देखते हैं. बाईं ओर, एक मेनू है जहां आप “कॉपी लोग” या “कॉपीपोर्टफोलियो में निवेश” चुन सकते हैं। इन2विकल्पों के बीच अंतर यह है कि आप असली व्यापारियों का पालन करें या बाजार, शीर्ष व्यापारियों, या भागीदारों के एक पोर्टफोलियो का पालन कर सकते हैं. सबसे पहले, हम मुख्य कार्यों का अवलोकन प्राप्त करने के लिए “कॉपी लोग” चुनने की सलाह देते हैं।\nयह शामिल होने के लिए और वास्तविक बाजार स्थितियों पर जोखिम मुक्त प्रशिक्षण देने के लिए स्वतंत्र है।\nयह Parabolic SAR कार्यनीति - Olymp trade अक्सर व्यापारियों द्वारा प्रश्न पूछा जाता है, व्यापार के लिए सबसे अच्छा समय फ्रेम क्या है? तो इस लेख में मैं केवल अतीत की कीमतों से पता चलता है कि आप समय सीमा with.Though काम कर सकते हैं कुछ समय फ्रेम के माध्यम से चलना होगा और भविष्य की कीमतों तुच्छ नहीं है, लेकिन आप अभी भी अपने लक्ष्यों को प्राप्त करने के लिए उन्हें चुन सकते हैं। ब्रोकरेज फर्म शेयरखान के सीईओ जयदीप अरोड़ा ने बताया, 'पिछले दो साल में मोबाइल ऐप से हमारी आमदनी में काफी बढ़ोतरी हुई है। हमारे नए ग्राहक आज 65 पर्सेंट से अधिक ऑर्डर मोबाइल से दे रहे हैं।' मोतीलाल ओसवाल फाइनेंशियल सर्विसेज के रिटेल क्लाइंट्स कैश मार्केट में 33 पर्सेंट ट्रेड मोबाइल फोन से करते हैं। पिछले दो साल में उसके इस बिजनेस में 81 पर्सेंट की बढ़ोतरी हुई है। IIFL की डिस्काउंट ब्रोकरेज 5Paisa.com के 80 पर्सेंट यूजर्स सारे ट्रेड मोबाइल फोन से कर रहे हैं, जबकि जीरोधा के कुल टर्नओवर में मोबाइल ट्रेडिंग का योगदान 60-70 पर्सेंट है। क्या एक्सएमएल पर कमाने का फैसला किया है? ऐसा करने के लिए, आप कई रणनीतियों में से एक का उपयोग कर सकते हैं।\nसबसे अच्छा द्विआधारी विकल्प दलालों अक्सर पुराने कर्मचारियों, लाइसेंस प्राप्त है और विश्वसनीय कंपनियों, जो आधिकारिक वेबसाइट पर प्रकाशित कर रहे हैं। इंटरनेट जहां इतिहास और दलालों के काम के विवरण सीख सकते हैं पर ट्रेडिंग डेस्क समुदाय - अच्छा द्विआधारी विकल्प दलाल, हमारे विषयगत संसाधन Binaro.ru का चयन करने में आपकी मदद करने के लिए। यह महत्वपूर्ण है और ऑपरेटरों की उपलब्धता कर्मचारियों के साथ अपने निरंतर और सतत संचार सुनिश्चित करने के लिए। जहाँ भी आपका Chrome बुक डाउनलोड सहेजने के लिए कॉन्फ़िगर किया गया है, इन स्क्रीनशॉट तक पहुँचें। (समायोजित करने के लिए जहां Chrome OS डाउनलोड सहेजता है, क्रोम खोलें: // सेटिंग्स / अपने Chrome बुक पर डाउनलोड करें, फिर सेटिंग्स को संशोधित करें।) मूल रूप से, बैंक शून्य बैलेंस वाले एलएलसी के लिए ऋण प्रदान नहीं करते हैं। यदि ऋण गिरवी रखा जाता है, तो संपार्श्विक बैंक स्वीकार करते हैं।\nक्या SMA20 कीमतों के नीचे गुजरता है और bearish कैंडल को स्पर्श करता है या उसे काटता हैं, तो यह इस बात का संकेत है कि अपट्रेंड शायद बरक़रार Parabolic SAR कार्यनीति - Olymp trade रहने वाला है| आगे एक bearish कैंडल के बाद bullish कैंडल बनने से अपट्रेंड के जारी रहने की पुष्टि हो जाती है| इसके अतिरिक्त, SMA20 कीमतों के नीचे से होकर गुज़रना जारी रखता है|।\nबिनोमो वास्तविक व्यापारियों से वास्तविक 2020 की समीक्षा करता है - Parabolic SAR कार्यनीति - Olymp trade\nदुनिया में अधिकांश लोग अपने वजन को घटाने के लिए कई प्रकार के प्रयास करते हैं। जिनमें कई प्रकार के घरेलू उपाय, दवाएं और व्‍यायाम आदि शामिल हैं। लेकिन उन्‍हें शायद नहीं पता कि जिस नागफनी को वे अनुपयोगी खरपतवार समझते हैं वह उनके वजन को घटाने में मदद कर सकती है। नागफनी को फाइबर का बैंक माना जाता है। इसलिए नागफनी का सेवन करने से आपको लंबे समय तक भोजन करने की आवश्‍यकता नहीं होती है साथ ही यह आपके शरीर में मौजूद अतिरिक्त वसा को भी कम करने में सहायक होता है। यदि आप भी अपना वजन नियंत्रित करना चाहते हैं तो नागफनी और इससे बने अन्‍य उत्‍पादों का उपभोग कर सकते हैं।\nआधुनिक तकनीक के विकास के साथ, ऐसी दिशा तेजी से लोकप्रिय हो रही है। स्वतंत्र समायोजन और बचत सेटिंग्स एक क्लिक व्यापार के कई चार्ट प्रतियों में प्रारंभ। (ट्रेडिंग खींचकर खिड़कियां, बहुत सारी सेटिंग, ट्रेडिंग उपकरणों के चयन आदि सहित) सभी उपयोगकर्ता सेटिंग्स केवल चार्ट खिड़की जहां एक क्लिक व्यापार का एक निश्चित प्रति शुरू कर दिया है करने के लिए लागू कर रहे हैं।\nForexTime (FXTM), यूरोप के सबसे महत्वपूर्ण ट्रेडिंग एक्सपो में से एक बार्सिलोना ट्रेडिंग प्वाइंट में अपनी भागीदारी की घोषणा करते हुए बहुत गर्व महसूस करता है। इस साल, यह एक सिल्वर प्रायोजक के रूप में संगठन में शामिल हो रहा है तथा एक्सपो में अपने पार्टनरशिप प्रोग्राम को प्रदर्शित करने के प्राथमिक। न्यू जर्सी, नेवादा और डेलावेयर ने असली पैसे कैसीनो जुआ लाइसेंस प्राप्त किया है। अन्य राज्यों में समय पर कानून बनाने की उम्मीद है, कुछ राज्यों ने कानून पर चर्चा की।\nअपने जीतने वाले ट्रेडों से कैसे जानें जुलाई 3, 2020\nट्रेडिंग के उपकरण नवम्बर 21, 2017\nWedges और त्रिभुज चार्ट पैटर्न के बीच अंतर जनवरी 20, 2020\nविकल्प के प्रकार जनवरी 6, 2020\nBinomo से प्रतियोगिता - कंपनी के ग्राहकों के लिए उदार पुरस्कार अप्रैल 30, 2018


मोतिहारी: 70 साल के दिग्गज के सामने 27 साल का युवा- लोकसभा चुनाव 2019 - BBC News हिंदी\nप्रदीप कुमार बीबीसी संवाददाता, मोतिहारी से\nइमेज कॉपीरइट Radha mohan/ Twitter\nबिहार बीजेपी ही नहीं बल्कि मौजूदा केंद्र सरकार के पॉवरफुल कृषि मंत्री राधा मोहन सिंह छठी बार पूर्वी चंपारण से संसद पहुंचने की तैयारियों में जुटे हैं.\nपांच बार के सांसद राधा मोहन सिंह को पूरा भरोसा है कि यहां की जनता उन्हें चुनेगी और देश भर की जनता एक बार फिर से मोदी सरकार को चुनाव जिताएगी.\nराधा मोहन सिंह कहते हैं इलाके के लोगों के लिए किया गया उनका काम है और बीते 30 सालों से वे इलाके के लोगों के सुख दुख के साथी रहे हैं.\nराधा मोहन सिंह अनौपचारिक बातचीत में कहते हैं कि नमांकन भरने के दिन ही लोगों की भीड़ ने उन्हें निश्चिंत कर दिया था.\nइसके बाद उनके समर्थन में बीजेपी के राष्ट्रीय अध्यक्ष अमित शाह चुनावी रैली कर चुके हैं.\nबीजेपी में इस बार ये देखने को मिला है कि मोदी के बाद अमित शाह और योगी आदित्यनाथ स्टार प्रचारक की भूमिका में हैं. अमित शाह और योगी आदित्यनाथ एक ही इलाके में जाने से बचते हैं.\nलेकिन पूर्वी चंपारण में अमित शाह की रैली के बाद चुनाव प्रचार के आखिरी दिन योगी आदित्यनाथ भी अरेराज में चुनाव प्रचार करने पहुंचे.\nबिहार के वैशाली में राजनीति का चुनावी कॉकटेल\nअसल में कौन लड़ रहा है 'बैटल ऑफ़ बक्सर'?\nइमेज कॉपीरइट Radha mohan / Twitter\nमोदी के नाम पर चुनाव\nअरेराज कॉलेज में योगी आदित्यनाथ की चुनावी सभा के लिए 10 बजे से ही लोगों की भीड़ जुटी थी. दोपहर दो बजे के बाद शुरू होने वाली सभा के लिए जितने लोग पंडाल में थे उससे कहीं ज्यादा लोग बाहर थे.\nयोगी आदित्यनाथ ने इस मौके पर कहा कि बिहार में अगर विकास की रफ्तार को कायम रखना है तो लोगों को एक बार फिर से राधा मोहन सिंह को जिताना चाहिए.\nयोगी आदित्यनाथ ने बतौर कृषि मंत्री राधा मोहन सिंह के कामों की तारीफ़ की और कहा, "मैं जानता हूं वे सात दिन में तीन दिन अपने इलाके में ही रहते आए हैं."\nयोगी आदित्यनाथ की सभा में ऐसे लोग भी मौजूद थे जो ये मान रहे थे कि राधा मोहन सिंह ने उनके इलाके मे कुछ भी नहीं बदला है लेकिन मोदी को जिताना है क्योंकि देश को मजबूत सरकार चाहिए.\nवहीं कुछ लोगों ने ये भी बताया कि इलाके के लोगों के लिए राधा मोहन सिंह हमेशा उपलब्ध रहते हैं. लेकिन राधा मोहन सिंह आखिरी पलों तक तैयारी में कोई कसर नहीं रख रहे हैं.\nइसकी वजह ये है कि उनके सामने कांग्रेस के दिग्गज नेता अखिलेश प्रसाद सिंह के बेटे आकाश कुमार सिंह हैं.\n27 साल के नौजवान से चुनौती\nआकाश की उम्र महज 27 साल है और खास बात ये है कि वे उपेंद्र कुशवाहा की पार्टी राष्ट्रीय लोक समता पार्टी के टिकट पर मैदान में हैं.\nदिल्ली के संस्कृति स्कूल के बाद लंदन पढ़ने गए आकाश बीच में ही पढ़ाई छोड़कर राजनीति के मैदान में आ गए हैं.\nलेकिन पहली बार ही चुनावी घमासान में उनकी टक्कर इलाके के दिग्गज नेता राधा मोहन सिंह से हो रही है.\nबिहार प्रदेश कांग्रेस चुनाव समिति के प्रमुख अखिलेश प्रसाद सिंह क्या अपने बेटे के लिए कोई ज्यादा सुरक्षित सीट नहीं तलाश पाए, इस सवाल के जवाब में वो कहते हैं, "मैंने ये सीट इसलिए चुनी क्योंकि मुझे मालूम है कि ये सबसे आसान सीट है."\nअपने भरोसे की वजह बताते हुए वे कहते हैं कि यहां उनके बेटे को अगड़े पिछड़े सबका वोट मिलेगा.\nआकाश को जिताने के लिए अखिलेश सिंह हर तरीका आजमा रहे हैं. प्रचार के आखिरी दिन आकाश ने विकासशील इंसान पार्टी के मुकेश सहनी के साथ रोड शो किया तो दोपहर में बाहुबली विधायक अनंत सिंह का रोड शो मोतिहारी की सड़कों पर निकला.\nअखिलेश समर्थकों का दावा है कि बिहार में महागठबंधन 15 से 20 सीट जीतेगी और मोदी सरकार की वापसी नहीं होगी.\nक्या कहता है जातीय समीकरण\nचाहे राधा मोहन सिंह हों या फिर अखिलेश प्रसाद सिंह, दोनों का दावा यही है कि लोग उनको जात से उपर उठकर देखते हैं.\nलेकिन बिना जातिगत समीकरणों के बिहार में चुनाव की कहानी पूरी नहीं होती.\nमोतिहारी या कहें पूर्वी चंपारण में करीब ढाई लाख वोट भूमिहारों का है. अखिलेश सिंह को अपने स्वजातीय वोट बैंक का साथ मिलने का पूरा भरोसा है. वहीं, इलाके में एक लाख पैंसठ हजार के करीब राजपूत हैं जिन्हें राधा मोहन सिंह के कैंप का माना जा रहा है. यादव और मुस्लिम वोट कुल मिलाकर चार लाख से ज्यादा हैं जिन्हें गठबंधन के खेमे का बताया जा रहा है.\nइसके काउंटर में चार लाख के करीब वैश्य मतदाता भी हैं जो बीजेपी के पक्ष में वोट देते आए हैं.\nऐसे में पूर्वी चंपारण सीट का फैसला कौन कर रहा है, इस बारे में एक अरेराज बेतिया रोड पर एक ढाबा चलाने वाले ने बताया- यहां कुशवाहा को वोट जीत हार का फैसला कराएगा. इस समुदाय का वोट पिछले चुनाव में बीजेपी को मिला था.\nइलाके मे कुशवाहों का वोट सवा दो लाख है और यही वजह है कि अखिलेश सिंह ने अपने बेटे को उपेंद्र कुशवाहा की पार्टी से उम्मीदवार बनाया है. हालांकि उनके सामने इसी समुदाय का वोट एकजुट रखने की चुनौती है.\nजातिगत समीकरणों के अलावा मोतिहारी में सबसे अहम भूमिका बंद पड़े हुए तीन-तीन चीनी मिल भी हैं. 2014 में प्रधानमंत्री मोदी ने यहां चुनावी सभा में कहा था कि अगले चुनाव में यहां आऊंगा तो यहां की चीनी मिल में बनी चीनी की चाय पीकर जाऊंगा.\nचीनी मिल तो शुरू नहीं हुए हैं और एक चीनी मिल की ज़मीन ख़रीदने का आरोप भी राधा मोहन सिंह के करीबियों पर लग रहा है. ये भी एक वजह हो सकती है कि मोदी इस बार प्रचार करने नहीं पहुंचे लेकिन गोविंदगंज के लोजपा विधायक राजू तिवारी कहते हैं- जो सीट आसानी से जीत रहे हैं वहां वो अपना समय क्यों दें, उस समय का इस्तेमाल दूसरी सीट पर हो सकता है.\nलोकसभा चुनाव 2019: लालू के पुराने साथी रघुवंश प्रसाद का वैशाली में दावा कितना मज़बूत


बंधु डी’सोउज़ा रिलीज़ की तारीख - मई 21, 2020\nबड़े पैमाने पर व्यापार शुरू होता है, और पूरे एशिया-प्रशांत क्षेत्र निविदाओं में भाग लेते हैं। Rev, Android और iOS के लिए एक मोबाइल ऐप प्रदान करता है, हालांकि 2014 के बाद से Android संस्करण को अपडेट नहीं किया गया है। तुलना के लिए, iOS संस्करण को पिछली बार 2017 के अक्टूबर में अपडेट मिला था। हमने परीक्षण करने के लिए iOS 11 पर iOS 11 चलाने वाले ऐप को स्थापित किया यह काम करता हैं। एप्लिकेशन का उपयोग करना आसान है; रिकॉर्डिंग शुरू करने के लिए ऐप के शीर्ष पर बस विदेशी मुद्रा ट्रेडिंग उपकरण और मुद्रा जोड़े लाल बटन दबाएं।\nइन चार विकल्पों के ठीक बराबर में छः बॉक्स दिखाई दे रहे होंगे। उन छः बॉक्स को पंजीकृत व्यक्ति अपने जरूरत के अनुसार भर सकता है। उसके नाम नीचे दर्शाये गए है। 2. सेवन और निर्वहन वेंटिलेशन के निर्बाध संचालन को सुनिश्चित करना।\nकुछ लोगों का मानना है कि चिंता का प्रमुख कारण ऑक्‍सीडेएटिव तनाव होता है जो कि ब्रेन फॉग (brain fog) और थकान आदि का कारण बनता है। लेकिन ऑक्‍सीडेटिव तनाव को कम करने के लिए वीर्य में बहुत से एंटीऑक्सिडेंट (Antioxidant) मौजूद होते हैं जो आसानी से चिंता और तनाव को दूर करने में मदद कर सकते हैं। हमारे उपयोगकर्ता संतोष प्रतिक्रिया IQ के लिए सकारात्मक है – उपयोगकर्ताओं की कुछ शिकायतें हैं और कई महीनों और वर्षों के लिए मंच का उपयोग करें।\nपहली बार उसके जहाज ने हर रात डूबने की कोशिश की। क्या बात है, यह पता लगाने पर वेंडरबिल्ट ने महसूस किया कि नीचे नाव में छेद किया गया था। क्रोध बहुत अच्छा था, निश्चित रूप से मुट्ठी में चला गया, शपथ। पागल दबाव ने अपना काम किया - वे इससे डरने लगे। दो मीटर की ऊंचाई में भारी वृद्धि, एक गले में गले और गैर-साहित्यिक शब्दों और वाक्यांशों की आपूर्ति ने स्पष्ट रूप से विवाद में उनके लाभ को साबित किया जिससे उन्हें अपने विरोधियों में डर पैदा करने में मदद मिली।\nयोग कब करें या योग करने का सही समय क्या है? - What is the correct time to practice Yoga in Hindi? अगर आपके रसोईघर को ताज़ा करने की ज़रूरत है, तो मशरूम (या शार्के ग्रे) आपके अलमारियों के लिए सही रंग हो सकता है। यह आपको वह अपडेट देने के लिए पर्याप्त ट्रेंडी है जो आप लालसा कर रहे हैं, लेकिन यह अभी भी एक तटस्थ है जो आने वाले विदेशी मुद्रा ट्रेडिंग उपकरण और मुद्रा जोड़े वर्षों तक शैली में होगा। मानक लॉट (वॉल्यूम 1) - 1 बिंदु से मुद्रा की कीमत में बदलाव 10 डॉलर के बराबर होगा। मिनी लॉट (वॉल्यूम 0.1) - 1 बिंदु से एक मुद्रा की कीमत में बदलाव 1 डॉलर के बराबर होगा। माइक्रो लॉट (वॉल्यूम 0.01) - एक मुद्रा की कीमत में 1 अंक का परिवर्तन 10 सेंट के बराबर होगा।\nबाह्य थ्रेशोल्ड सेट अप बाहरी थ्रेसहोल्ड सेटअप तब होते हैं जब पीएसओ बाहरी सीमाओं से बाहर निकलता है और फिर रिटर्न देता है। जैसा कि पहले उल्लेख किया गया है, मूल्य को पुलबैक की प्रवृत्ति है और फिर अतिरंजित या ओवरस्टेल्ड क्षेत्रों में वापस आना है। यह एक अच्छी प्रविष्टि बिंदु प्रदान कर सकता है: लंबे समय से जब पीएसओ ऊपरी सीमा से नीचे पार करता है (इस उदाहरण में99), यह पहले से ही थ्रेसहोल्ड से अधिक हो चुका है। एक अल्पकालिक रिवर्सल हो सकता है जहां कीमत अति अतिरंजित इलाके में वापस आती है। बोर्ड के सचिव सनाउल्लाह ख़ान ने भी अपने ख़त में इसे सिख समुदाय और पाकिस्तान की सरकार के ख़िलाफ़ बेबुनियाद प्रोपगैंडा फैलाने का आरोप लगाया है।\nBadwill अनिवार्य रूप से किसी कंपनी विदेशी मुद्रा ट्रेडिंग उपकरण और मुद्रा जोड़े की प्रतिष्ठा को नुकसान पहुंचाता है।\nGoDaddy मासिक आधार लिनक्स और विंडोज साझा होस्टिंग योजना प्रदान करता है लेकिन यदि आप वार्षिक योजना के लिए जाते हैं तो आप इसे कम दरों पर प्राप्त कर सकते हैं। अन्य होस्ट्स की तुलना में GoDaddy नवीनीकरण दरें विदेशी मुद्रा ट्रेडिंग उपकरण और मुद्रा जोड़े बहुत अधिक हैं। इस मामले में, HostGator GoDaddy से बेहतर है। प्रत्येक उपयोगकर्ता एंड्रॉइड5लॉलीपॉपमैंने देखा है कि लॉक स्क्रीन पर अब कोई सूचना दिखाई दे सकती है। यह वास्तव में सुविधाजनक है, क्योंकि आप सूचना की सामग्री का पता लगाने के लिए गैजेट से लॉक को नहीं निकाल सकते। इसके अलावा, कुछ और क्रियाएं भी हैं। विज ने कहा कि अफसरशाही से उनका कोई झगड़ा नहीं है। उन्होंने कहा कि काम न करने वालों को ठीक करना उनका धर्म और कर्म हैं और यह कार्य वह आखिरी सांस तक करता रहेंगे।\nबिहार सरकार ने अपने आदेश में यह स्पष्ट लिखा है कि कोरोना पॉजिटिव मरीज़ अथवा उनके परिजन चाहें तो अपने खर्च पर निजी अस्पतालों में मरीज़ का इलाज करा सकते हैं। द्विआधारी विकल्प सिस्टम ट्रेडिंग हालांकि बीते कुछ दिनों से अंतर्राष्ट्रीय बाजार में कच्चे तेल के दाम में नरमी आने से भारतीय मुद्रा को सपोर्ट मिला है। पिछले सत्र में रुपया 16 पैसे की बढ़त के साथ 70.88 रुपये प्रति डॉलर पर बंद हुआ था। डॉलर इंडेक्स शुक्रवार को लगातार तीसरे दिन मजबूती के साथ 98.80 के स्तर पर बना हुआ था।\n(हेडलाइन के अलावा, इस खबर को एनडीटीवी टीम ने संपादित नहीं किया है, यह सिंडीकेट फीड से सीधे प्रकाशित की गई है।) प्र.41. पट्टे में पट्टादाता के सकल निवेश कंप्यूटिंग में प्रयुक्त अनुमानित unguaranteed अवशिष्ट मूल्यों नियमित रूप से समीक्षा कर रहे हैं. अनुमानित unguaranteed अवशिष्ट मूल्य में कमी हुई है, तो पट्टा अवधि से अधिक आय आवंटन संशोधित है और उपार्जित मात्रा के संबंध में किसी भी कमी को तुरंत मान्यता प्राप्त है।\nसफलतापूर्वक व्यापार करने का तरीका जानें अप्रैल 9, 2017\nडिस्कवर विदेशी मुद्रा & CFD ट्रेडिंग के लाभ IFC मार्केट्स के साथ अगस्त 14, 2017\nFXTM के साथ शेयरों पर सीएफडी क्‍यों ट्रेड करें फरवरी 14, 2020\nआईक्यू विकल्प और भव्य प्रतियोगिता जून 15, 2017


नर्मदा किनारे लगे एक-एक पेड़ की जांच कराकर दोषियों को भेजूंगा जेल : कम्प्यूटर बाबा | bhopal - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी\nनर्मदा किनारे लगे एक-एक पेड़ की जांच कराकर दोषियों को भेजूंगा जेल : कम्प्यूटर बाबा\nकम्प्यूटर बाबा ने कहा कि प्रदेश की पूर्व शिवराज सरकार में अवैध रेत उत्खनन का धंधा जोरों पर था. जिसे कमलनाथ सरकार रोकने का प्रयास कर रही है.\nLast Updated: June 23, 2019, 6:43 PM IST\nमध्य प्रदेश की कमलनाथ सरकार में राज्यमंत्री दर्जा प्राप्त कम्प्यूटर बाबा मंडला पहुंचे हैं. यहां मीडिया से बात करते हुए उन्होंने पूर्व मुख्यमंत्री शिवराज सिंह चौहान पर जमकर निशाना साधा. कम्प्यूटर बाबा ने कहा कि प्रदेश की पूर्व शिवराज सरकार में अवैध रेत उत्खनन का धंधा जोरों पर था. जिसे न रोकने की वजह से ही मैंने अपना त्यागपत्र दिया था. कमलनाथ सरकार अब अवैध खनन रोकने का प्रयास कर रही है.\nकम्प्यूटर बाबा ने कहा कि नर्मदा को बचाने के लिए तत्कालीन शिवराज सरकार ने करोड़ों के वृक्षारोपण कराया था. जिसमें भी करोड़ों रुपये का घोटाला किया गया. नर्मदा मां के काम में घोटाला करने की वजह से नर्मदा मैया का शिवराज सिंह चौहान को श्राप लगा है. इसलिए वो सत्ता से बाहर हो गए.\nबाबा ने कहा कि अब वे नर्मदा घोटाले की जांच कराएंगे. उन्होंने कहा की दोषियों को जेल भेजेंगे.\nदिग्विजय की हार पर बोले बाबा-\nवहीं, इस दौरान न्यूज 18 ने कम्प्यूटर बाबा से पूछा कि आपने दिग्विजय सिंह के लिए हठ योग किया था. धूनी रमाई थी और हजारों साधु संतों के साथ भोपाल में डेरा डाला था, फिर दिग्गविजय सिंह लोकसभा चुनाव क्यो हार गए. इस पर कम्प्यूटर बाबा ने कहा कि जो जैसा करता है उसे उसका वैसा ही परिणाम मिलता है.\nये भी पढ़ें- इंदौर पहुंचा चमकी बुखार, बच्चे की मौत पर सांसद शंकर लालवानी ने जताई चिंता\nये भी पढ़ें- जम्मू-कश्मीर में नेहरू ने लगाई धारा 370, अब बीजेपी इसे हटाएगी : कैलाश विजयवर्गीय


श्मशान और सिस्टम के बीच कारवां गुजर गया, चुनाव देखते रहे\nByअतुल चौरसिया 27 Apr, 2021\nदेश एक किस्म की निराशा और अराजकता में फंस गया है. दूर देश का ट्विटर यहां सबसे भरोसेमंद हेल्पलाइन बन गया है और अपने देश के सरकारी तंत्र की फोनलाइन या तो डेड पड़ी है या फिर अनअटेंडेड रह जाती है. दिल्ली के शाहंशाहों के पास न कोई योजना है, न कोई दृष्टि है. मौत को इतने आस-पास मंडराते इतने सारे लोगों ने पहले कभी महसूस नहीं किया था.\nकवि और शायर गोपालदास नीरज की एक अमर कविता है- कारवां गुजर गया, गुबार देखते रहे. नीरजजी से माफी के साथ आज के समय को दर्ज करने के लिए मैंने इस कविता की एक पैरोडी लिखी है, ताकि सनद रहे जब देश में लाखों लोग कोरोना की भेंट चढ़ रहे थे तब हमारा राजनीतिक वर्ग कर क्या रहा था. यह कविता आम आदमी की खीज, उसकी हताशा, बेबसी, राजनीतिक वर्ग की बेइमानियों का दर्ज दस्तावेज है. और साथ ही यह कविता सरकारी बेदिली से मौत के मुंह में जा पहुंचे अनगिनत लोगों को श्रद्धांजलि भी है.\nतोतारटंत, घोघाबसंत मीडिया इस आपात स्थिति में भी अपनी बेहयाइयों से बाज नहीं आ रहा. मौत के सैलाब में भी वह सरकार बहादुर से सीधे सवाल करने की हिम्मत नहीं जुटा पा रहा. अपनी बेइमानियों को ढंकने के लिए इस हफ्ते उसने सिस्टम का जुमला खोजा है. एक तरफ से चैनल दर चैनल एंकर एंकराएं सिस्टम की तोतारटंत लगाते दिखे.\nसिस्टम क्या होता है? इसे एक और उदाहरण से समझिए आप बेहतरीन वाली मर्सिडीज, बीएमडब्ल्यू या फिर ऑडी कार खरीद लीजिए लेकिन यह खुद से नहीं चलती, खुद ही मंजिल तक नहीं पहुंचती. इसके लिए एक हुनरमंद ड्राइवर की जरूरत होती है. ड्राइवर चौपट निकला तो गाड़ी मंजिल पर पहुंचने की बजाय अस्पताल पहुंच सकती है. सब कुछ निर्भर करता है कि ड्राइवर कितना कुशल है. बिल्कुल उसी तरह यह देश और इसके तंत्र यानि सिस्टम को भी एक कुशल ऑपरेटर की जरूरत होती है. वह ऑपरेटर इस देश का नेता होता है जिसे इस देश की जनता चुनती है. फिलहाल वो चुना हुआ नेता नरेंद्र मोदी है. कोई सिस्टम उतना ही कारगर या निकम्मा होता है जितना उसे चलाने वाला ऑपरेटर. इसलिए कोरोना के हाहाकार में मीडिया को सिस्टम की यह थेथरई अब छोड़ देनी चाहिए क्योंकि दांव पर हिंदुस्तानियों की ज़िंदगियां लगी हैं.\nमीडिया की बेशर्मियों की इंतेहा हो चुकी है. जब देश में दूसरी वेव के चलते लोग मर रहे हैं तब बेसिर-पैर की मिथकीय कहानी को फर्जी तरीके से घंटा भर दिखाने का औचित्य चैनलों के न्यूज़ सेंस की कलई तो खोलता ही है. लेकिन यह चुगली भी करता है कि मोदीजी से सवाल पूछना नहीं है तब घंटा भर पास करने का तरीका क्या हो.\nकिशोर अजवाणी या सुधीर चौधरी जैसे एंकरों ने बारंबार यह साबित किया है कि मीडिया का मौजूदा मॉडल फेल हो चुका है वह इतनी बड़ी मानवीय त्रासदी में भी जनता के सवाल सत्ता से नहीं पूछ सकता क्योंकि उसकी नब्ज सरकारों ने दबा रखी है. इस महामारी ने साबित किया है कि अब मीडिया का पारंपरिक मॉल बदलने का वक्त है. वह मॉडल एक ही हो सकता है सब्सक्रिप्शन का मॉडल. न्यूज़लॉन्ड्री पर तमाम ग्राउंड रिपोर्ट और खबरें इस महामारी के दौर में भी आप इसीलिए देख पा रहे हैं क्योंकि हमें आपका समर्थन है. तीन सौ महीने की बहुत छोटी सी रकम है जिसके जरिए आप स्वतंत्र पत्रकारिता का हाथ मजबूत कर सकते हैं और गर्व से कह सकते हैं मेरे खर्च पर आज़ाद हैं खबरें. न्यूज़लॉन्ड्री की हिंदी वेबसाइट शुरू हो चुकी है. आप हिंदी डॉट न्यूज़लॉन्ड्री डॉट कॉम पर जाएं. वहां आपको अपनी पसंदीदा खबरें, पॉडकास्ट, वीडियो शोज़ और लेख मिलेंगे. देखें और अपनी सलाह जरूर दें.\nअगले हफ्ते होगी एक और टिप्पणी. स्वस्थ रहिए, सुरक्षित रहिए, कोरोना के नियमों का पालन करिए. अपनी क्षमता भर लोगों की सहायता करिए, ध्यान रखिए दुनिया में मानवता किसी सरकार और सिस्टम के बनने से हजारों साल पहले से मौजूद रही है, जब सरकारें नहीं थी तब भी मनुष्य की सामाजिकता, उसकी संवेदना ने मानव जाति को बचाए रखा था. आज भी वही सामुदायिकता और मानवीय संवेदना इस संकट से बचाएगी, क्योंकि सरकारों की सीमाएं और छुद्रताएं उजागर हो चुकी हैं. अपने आस-पास नजरें खुली रखें, जरूरतमंदों की सहायता करें.\nश्मशान हादसा: यूपी सरकार की ‘भ्रष्टाचार पर जीरो टॉलरेंस’ नीति सवालों में


बेटे को पोलियो का मरीज बताने पर भड़कीं सलमान खान की बहन अर्पिता - Arpita khan sharma slams trollers for calling her son ahil polio affected tmov - AajTak\nअर्पिता खान शर्मा ने बेटे आहिल को एक ट्रोलर ने पीलियो से ग्रस्त बता दिया. बस फिर क्या था, बेटे के लिए किया गया ये कमेंट अर्पिता को बिल्कुल भी पसंद नहीं आया. उन्होंने ट्रोलर को करारा जवाब दिया. बताते चलें कि अर्पिता सलमान खान की बहन हैं.\nअर्पिता खान शर्मा, आयुष शर्मा, आहिल (फोटो: इंस्टाग्राम)\nअर्पिता खान शर्मा ने बेटे आहिल के बर्थडे सेलिब्रेशन का एक वीडियो शेयर किया है. जिसमें आहिल नाना सलीम खान के साथ अपने बर्थडे का केक काटते दिख रहे हैं. लेकिन ये वीडियो ट्रोलर्स के निशाने पर आ गया. एक ट्रोलर ने तो हद ही कर दी. सलमान खान के मासूम भांजे आहिल की सेहत पर कमेंट करते उसे पीलियो से ग्रस्त बता दिया. बस फिर क्या था. भला कोई मां बेटे के लिए ऐसी पोस्ट कैसे बर्दाश्त कर सकती है.\nअपने बेटे के लिए अर्पिता को ये ट्वीट बिल्कुल भी पसंद नहीं आया. उन्होंने जमकर ट्रोलर्स की क्लास लगाई. बताते चलें वीडियो में सलीम खान पोते आहिल का बर्थडे केक काटते दिखे. वहीं आहिल नाना के बगल में बैठे हुए नजर आ रहे हैं. वीडियो में सोहेल खान भी दिख रहे हैं. आहिल कमेंट करते हुए ट्रोलर ने लिखा- ''ये बच्चा पोलियो का शिकार लगता है.''\nअर्पिता खान ने ये कमेंट देखने के बाद ट्रोलर को करारा जवाब देने में देर नहीं की. अर्पिता खान शर्मा ने लिखा, "आप लोग बेहूदा हैं. कम से कम अपने नेगेटिव कमेंट्स से बच्चे को बख्श दें."\nकई ट्रोलर्स ने जहां आहिल को लेकर नेगेटिव कमेंट्स किए. वहीं कइयो ने अर्पिता को सपोर्ट करते हुए हेटर्स को शेमलैस कहा है. एक यूजर ने लिखा, "ये लोग शर्मनाक हैं...जो कि अपने कमेंट्स को भी नहीं देखते हैं. एक ने कहा कि अर्पिता ने बिल्कुल सही लिखा. ये लोग बीमार हैं. शर्मनाक लोग हैं जो कि दूसरों को नुकसान पहुंचाने की कोशिश करते हैं."\nबता दें कि आहिल, खान परिवार में सभी के चहेते हैं. मामा सलमान खान भी आहिल को बेहद प्यार करते हैं. समय मिलने पर सलमान खान भांजे आहिल के साथ समय बिताने की भरपूर कोशिश करते हैं.\nआहिल को कई बार दबंग खान की फिल्म के सेट पर भी स्पॉट किया गया है. अर्पिता अपने इंस्टा अकाउंट पर आहिल के वीडियो और तस्वीरें शेयर करती रहती हैं.


एक बार फिर बढ़ी Xiaomi के इस स्मार्टफोन की कीमत… – Live Today | Hindi TV News Channel\nWeb_Wing July 4, 2020 - 12:05 pm\tटेक\nRedmi 8 की कीमत में एक बार फिर बढ़ोतरी हुई है. इस स्मार्टफोन की कीमत अब 9,799 रुपये हो गई है. पिछले महीने की शुरुआत में भी इस फोन की कीमत में इजाफा किया गया था. याद के तौर पर बता दें Redmi 8 को भारत में पिछले साल अक्टूबर में 7,999 रुपये की शुरुआती कीमत में उतारा गया था. ये कीमत 3GB रैम + 32GB स्टोरेज के लिए रखी गई थी. वहीं, इसके 4GB रैम + 64GB स्टोरेज वेरिएंट की कीमत 8,999 रुपये रखी गई थी. इस फोन के रियर में डुअल कैमरा सेटअप मिलता है.\nRedmi 8 के 4GB + 64GB वेरिएंट की कीमत अब 9,499 रुपये से बढ़कर 9,799 रुपये हो गई है. यानी यहां जून वाली कीमत से 300 रुपये की बढ़ोतरी की गई है. फिलहाल कंपनी ने कीमत बढ़ाने के पीछे वजह साफ नहीं की है. नई कीमत को शाओमी की वेबसाइट और फ्लिपकार्ट दोनों ही जगहों पर देखा जा सकता है. ये कीमत ऑफलाइन रिटेलर्स पर भी लागू होगी. कीमत में बढ़ोतरी की जानकारी सबसे पहले 91मोबाइल्स ने दी थी.\nआपकी जानकारी के लिए बता दें कि भले ही शाओमी ने Redmi 8 को दो वेरिएंट्स को उतारा था. लेकिन कंपनी ने अब 3GB रैम + 32GB स्टोरेज वेरिएंट को बंद कर दिया है. ऐसे में बाजार में अब केवल 4GB + 64GB वेरिएंट ही उपलब्ध है.\nRedmi 8 के स्पेसिफिकेशन्स\nडुअल-सिम (नैनो) सपोर्ट वाला ये स्मार्टफोन एंड्रॉयड9पाई बेस्ड MIUI 10 पर चलता है. मिली जानकारी के मुताबिक इसमें एंड्रॉयड 10 का भी अपडेट मिलना शुरू हो गया है. इस फोन में 4GB रैम और ऑक्टा-कोर क्वॉलकॉम स्नैपड्रैगन 439 प्रोसेसर के साथ 6.22-इंच HD+ डॉट नॉच डिस्प्ले दिया गया है.\nफोटोग्राफी के लिए इसके रियर में 12MP और 2MP के दो कैमरे दिए गए हैं. सेल्फी के लिए यहां 8MP का कैमरा फ्रंट में मौजूद है. इसकी इंटरनल मेमोरी 64GB की है, जिसे कार्ड की मदद से 512GB तक बढ़ाया जा सकता है. फिंगरप्रिंट सेंसर यहां रियर में दिया गया है. इसकी बैटरी 5,000mAh की है और यहां 18W फास्ट चार्जिंग का भी सपोर्ट मौजूद है.


भारत की अष्टलक्ष्मी : हमारा पूर्वोत्तर भारत की अष्टलक्ष्मी : हमारा पूर्वोत्तर पांडवो और भगवान श्री कृष्ण की रिश्तेदारियों वाले पूर्वोत्तर के गौरवशाली अतीत, सांस्कृतिक और प्राकृतिक विशेषताओं और वर्तमान में यहाँ चल रहे घुसपैठ, आतंकवाद, धर्मान्तरण जैसे भीषण संकटों की तरफ राष्ट्र का ध्यान आकर्षित हो , यही इस ब्लॉग का उद्देश्य है !\nहेराका आन्दोलन और हमारा दायित्व जब असम में था तो नागालैंड के दो सरकारी अफसरों से जुड़ा एक प्रसंग सुनने को मिला था. इन दोनों का प्रशासनिक सेवा के लिए चयन हुआ फिर दोनों को ट्रेनिंग के लिए बुलाया गया. ट्रेनिंग में भारत के अलग-अलग हिस्सों से चयनित अफसर आये हुए थे. ट्रेनिंग सत्र के दौरान हर रविवार शाम में सांस्कृतिक कार्यक्रम होते थे. इसी तरह के एक सत्र का विषय था "भारत की सांस्कृतिक विरासत और विविधताएं".\nप्रशिक्षण लेने वालों में से सबसे कहा गया कि आप भारत के जिस भी हिस्से से आयें हैं उसकी संस्कृति, परिवेश, रहन-सहन, समाज, कला इन सबके बारे में सामने आकर बताएं ताकि हम सबको भारत के अलग-अलग जगहों के बारे में, वहां के लोगों के बारे में , वहां की कला-संस्कृति के बारे में जानने का मौका मिले. सब आते अपने-अपने विचार और अनुभव बांटते. फिर बारी आई नागालैंड से आये युवकों की. मंच पर आते ही उन युवकों से कहा गया, पूर्वोत्तर के बारे में हम सब की जानकारी बहुत कम है, पर सुना है वहां की सांस्कृतिक विविधताएं अद्भुत है, तो आप उसके बारे में कुछ बताओ.\nआपको तो पता ही हैं कि पूर्वोत्तर के लगभग सारे छोटे राज्यों की बहुसंख्यक आबादी मिशनरियों के धुआंधार प्रचार के कारण ईसाई मत में दीक्षित हो चुकी है. इन दोनों युवकों ने जब से आँखें खोली थी, अपने चारों तरफ केवल चर्च, ईसाई त्योहार, बाईबिल, चर्च के नियम यही सब देखा था. इसलिए उन दोनों ने मंच से वही सब बताना शुरू कर दिया. वहां बैठे हुए बड़े अधिकारियों ने दोनों को लगभग डांटते हुए कहा, ये क्या बात बता रहे हो तुमलोग, हमलोगों ने तो सोचा था कि हमें नागालैंड के बारे में कई नवीन और रोचक जानकारियों सुनने को मिलेंगी और तुम हो कि चर्च और ईसाईयत की बातें बता रहे हो, यही सब सुनना है तो हमारे यहाँ चर्च और फादर नहीं है क्या? दोनों मंच से उतार दिए गए.\nहम भारत से बाहर जातें हैं तो दुनिया हमसे वेद के बारे में पूछती है, उपनिषदों के बारे में पूछती है, योग और अध्यात्म पर सवाल करती है, हड़प्पा, मोहनजोदड़ो और वैदिक संस्कृति के बारे में जानना चाहती है, राम, कृष्ण, बुद्ध ,महावीर और आर्यभट्ट के बारे में पूछती है , हमारी सांस्कृतिक विविधताओं के बारे में सवाल करती है, क्योंकि ये चीजें हमारी राष्ट्रीय संस्कृति का आधार है, हमारी धरोहर है। दुनिया में योग, अध्यात्म, गीता, रामायण, महाभारत और राम, कृष्ण, बुद्ध, महावीर से हमारी और हमारे देश की पहचान है, मगर दुर्भाग्यवश मतांतरण के धंधे ने हमारे अपने लोगों को इन चीजों से काट दिया है, अब वो बाहर के देशों से आयातित चीजों से खुद को जोड़ कर उस पर गर्व करते हैं.\nबाकी जगह तो 'मानसिकता परिवर्तन' की यह क्रिया कुछ कम भी है पर दुर्भाग्यवश पूर्वोत्तर के लोगों को पूरी तरह हमारी मूलधारा से काट दिया गया है, विदेशी लोग और विदेशी धर्म के प्रभाव से आहिस्ता-आहिस्ता वहां के समाज को नष्ट होते देखना बेहद दु:खद है, नागालैंड, मिजोरम और मेघालय की नई पीढ़ी को राम, कृष्ण, बुद्ध, महावीर, विवेकानंद से कई गुना अधिक जानकारी मोजेज़ , जॉब , ईसा, डेविड और सोलोमन जैसे मध्य-पूर्व के देशों में जन्में पैगम्बरों के बारे में है, उसे दिल्ली, मुंबई, कोलकाता से अधिक आकर्षित पश्चिम के लन्दन और न्यूयार्क जैसे शहर करतें हैं .\nसुखद बात ये है कि विधर्मी छाया में नष्ट हो रहे नागा समाज को शुद्ध रखने का प्रयास नागालैंड की प्रसिद्ध क्रांतिकारी रानी माँ गाइदिन्लुयू की प्रेरणा से चलाये जा रहे "हेराका आन्दोलन" के द्वारा चलाया जा रहा है. (हेराका का अर्थ है 'शुद्ध और पवित्र'). रानी माँ का सपना था कि नागाओं की कम से कम तीन जनजाति जेमी, लियांगमाई और रोंगमाई (जिनका मतान्तरण अब तक नहीं हुआ है और जो पूर्वोत्तर के कई राज्यों में बिखरें हुए हैं) को एक साथ लाकर इस आन्दोलन को गति दी जाए और नागा समाज को विधर्मी प्रभाव से बचाया जाए. सुलगते नागालैंड में उम्मीद का दीपक हेराका और उसके कार्यकर्ताओं से ही हैं, जो प्राणपन से अपने जान की परवाह किये बैगैर, संगीनों के साए में नागाओं में राष्ट्रीयता का अलख जगा रहे हैं.\nरानी माँ के स्वप्न को साकार करने में जुटे 'हेराका आन्दोलन' के कार्यकर्ताओं के सुप्रयासों को सारा देश जाने इसके लिए क्या आप इस पोस्ट को आगे नहीं बढ़ाएंगे ?\nदीमापुर - विशाल नदी के निकट शहर\nउत्तर पूर्व के सबसे तेजी से बढ़ते शहरों में से एक माना जाने वाला दीमापुर, नगालैंड के लिए प्रवेश द्वार है। एक समय में यह साम्राज्‍य की समृद्ध राजधानी थी, आज भले ही यह राज्‍य की राजधानी नहीं है, लेकिन यहां का इंफ्रास्‍ट्रक्‍चर और यहां की सुविधाएं किसी राजधानियों में उपलबध सुविधाओं से कम नहीं हैं। दीमापुर शब्‍द दिमासा शब्‍द से आया है, जिसमें 'दि' यानी पानी, 'मा' यानी बड़ा या विशाल और 'पुर' यानी शहर है। इस प्रकार, दीमापुर का मतलब विशाल नदी के निकट शहर हुआ। अतीत में शहर से धनसिरी नदी बहती थी।\nइतिहास- दीमापुर शहर का एक लंबा इतिहास है, क्‍योंकि दीमासास के साम्राज्‍य की राजधानी हुआ करती थी, जो कछारी द्वारा शासित थी। पुरातात्विक अवशेषों, जो दीमापुर के आस-पास अभी भी फैले हुए पाये जाते हैं, से पता चलता है कि राजधानी पूरी तरह से महफूज़ शहर था।\nदिमासा साम्राज्‍य आसपास के मैदानों पर फैला हुआ था और आज जो भी असम का ऊपरी हिस्‍सा है, वहां पड़ता था। इस प्राचीन शहर के प्रमाण यहां के कुछ मंदिरों, तटों, तटबंधों, आदि पर पाये जाते हैं। ये ऐतिहासिक स्थल इस बात के भी प्रमाण हैं कि हिंदू धर्म दिमासास का प्रचलित धर्म था।\nहालांकि, यह भी निष्कर्ष निकाला गया है गया है कि दिमासास गैर आर्य थे और बड़े पैमाने पर इस भाग पर प्राचीन आदिवासी सत्तारूढ़ थे।आधुनिक इतिहास में भी, दीमापुर ने एक महत्वपूर्ण भूमिका निभाई है, क्‍योंकि द्वितीय विश्व युद्ध के दौरान यह ब्रिटिश भारत और शाही जापान के बीच कार्रवाई का केंद्र था।\nदीमापुर से होते हुए जापानियों द्वारा सहायता के लिये नयी सेना लाने के कारण कोहिमा पर हमला हुआ और यह हमला द्वितीय विश्व युद्ध की महत्वपूर्ण लड़ाइयों में से एक था। इस तरह कई इतिहासकार दीमापुर को 'ईंट शहर' कहने लगे।\nएक यात्री के लिए एक छोटा सा भूगोल\nदीमापुर का वर्तमान भूगोल ऐसी है कि यह नगालैंड के पश्चिमी भाग में निहित है, जो दक्षिण-पूरब में कोहिमा जिले, पश्चिम में कार्बी आंगलोंग जिले (असम में) और उत्तर में गोलाघाट जिले (असम में) से घिरा है। दीमापुर राज्य में एक मात्र शहर है जो रेल और हवाई सेवाओं से जुड़ा है ।\nनागालैंड राज्य और लगातार भी मणिपुर के लिए जीवन रेखा के रूप में, दीमापुर उत्तर पूर्व भारत के तंत्रिका केन्द्रों में से एक है। राष्ट्रीय राजमार्ग 39 कोहिमा, इम्‍फाल को देश के अन्य भागों के साथ जोड़ता है। म्यांमार के साथ मोरेह सीमा भी दीमापुर से गुजरती है।\nकला और संस्कृति पर्यटकों के लिए रुचिकर भाग\nनागा हथकरघा बहुत प्रसिद्ध है और दुनिया भर में लोग इसे धारण करते हैं। दीमापुर अभी भी सबसे बड़े हथकर्घा बुनकरों के लिये जाना जाता है और नागा शॉल और अन्‍य कलाकृतियां यहां से देश के अन्‍य भागों में निर्यात की जाती हैं। इस जगह की सम्रद्ध कला एवं संस्कृति को बढ़ावा देने के लिए सरकार ने उत्तर पूर्वी क्षेत्र सांस्कृतिक केंद्र की स्थापना की है। यहाँ, एक संग्रहालय नगालैंड की कलाकृतियों को सुरक्षित रखता है और केन्द्र नियमित रूप से सांस्कृतिक समारोहों का आयोजन करता है।\nआंतरिक रेखा प‍रमिट\nयदद्यपि बाकी का नागालैंड संरक्षित क्षेत्र अधिनियम के तहत आता है, राज्‍य में दीमापुर एक मात्र शहर है, जो इस अधिनियम से बाहर है। इसलिये दीमापुर जाने के लिये पर्यटकों को आंतरिक रेखा परमिट लेना अनिवार्य नहीं होता। हालांकि शहर के लिये पर्यटकों को आंतरिक रेखा परमिट नहीं लेना होता है, लेकिन शहर से आगे जाने के लिये उन्‍हें प्रतिबंधित क्षेत्र में जाने का परमिट लेना होता है। प्रतिबंधित इलाकों में जाने के लिये परमिट लेने की प्रक्रिया बहुत साधारण है। और कोई भी डिप्‍टी कमिश्‍नर के कार्यालय जाकर अपने प्रमाण पत्र दिखाकर परमिट प्राप्‍त कर सकता है। प्रतिबंधित इलाकों में जाने के लिये परमिट निम्‍न कार्यालयों से भी मिल सकते हैं-\n• डिप्‍टी रेजिडेंट कमिश्‍नर, नागालैंड हाउस, नई दिल्‍ली• डिप्‍टी रेजिडेंट कमिश्‍नर, नागालैंड हाउस, कोलकाता• असिस्‍टेंट रेजिडेंट कमिश्‍नर, गुवाहाटी एवं शिलॉन्‍ग• डिप्‍टी कमिश्‍नर ऑफ दीमापुर, कोहिमा और मोकोकचुंग\nदीमापुर में पर्यटन आकर्षण\nबेहतरीन ऐतिहासिक पृष्‍ठभूमि के होने के कारण और पूर्वोत्‍तर के एक महत्‍वपूर्ण शहर होने के नाते, दीमापुर में घूमने के लायक कई स्‍थान हैं।\nदीज्फे हस्तशिल्प गांव: मुख्‍य शहर से 13 किलोमीटर की दूरी पर स्थित, दीज्फे हस्तशिल्प गांव नागालैंड हैंडलूम एंड हैंडीक्राफ्ट डेवलपमेंट कॉर्पोरेशन लिमिटेड द्वारा संचालित है। इस क्राफ्ट विलेज का मकसद राज्‍य की बेहतरीन कलाओं, हैंडलूम और हस्‍तशिल्‍प को बढ़ावा देना है। दुर्लभ हस्‍तशिल्‍प, वुड क्राफ्ट और बैम्‍बू क्राफ्ट इस क्राफ्ट विलेज में देखी जा सकती हैं।\nरंगापहाड़ रिजर्व फॉरेस्‍ट: रंगापहाड़ संरक्षित वन यहां के दुलर्भ एवं खतरनाक पक्षियों एवं जानवरों के गढ़ के रूप में जाना जाता है। यह दीमापुर के मुख्‍य आकर्षणों में से एक है।\nचुमुकेदिमा: कभी असम के नागाओं के पहाड़ी जिलों का मुख्‍यालय रह चुका चुमुकेदिमा को अब पर्यटन स्‍थल के रूप में विकसित किया गया है, जहां से कारबी-अंगलोंग जिलों समेत पूरे दीमापुर को देखा जा सकता है। चुमुकेदिमा शहर से 14 किलोमीटर की दूरी पर स्थित है।\nरुज़ाफेमा: एक छुट्टी जिसमें आपको स्‍थानीय लोगों की हचलच न सुनायी दे, तब तक वो पूरी नहीं होती। रुज़ाफेमा एक आदर्श स्‍थान है, जहां स्‍थानीय हस्‍तशिल्‍प से सजे रंग-बिरंगे बाजार देख सकते हैं। यह वो जगह है, जहां पर्यटक आसानी से स्‍थानीय लोगों से घुल-मिल जाते हैं।\nट्रिप्‍पल फॉल्‍स: दीमापुर घूमने जायें तो ट्रिप्‍पल फॉल्‍स जरूर देखें। जैसा कि नाम से ही लग रहा है, यहां पानी के तीन झरने हैं, जो एक साथ बहते हैं, यह ट्रैक्‍कर्स और रोमांच पसंद करने वाले लोगों के लिय आदर्श जगह है। Posted by\nमणिपुर: नाकेबंदियों में पिसते आम लोग\nपूर्वोत्तर में उग्रवाद प्रभावित पर्वतीय राज्य मणिपुर के लोग बीते लगभग ढाई महीने से दो आदिवासी संगठनों की ओर से जारी अलग अलग आर्थिक नाकेबंदियों के बीच पिस रहे हैं. राज्य की कांग्रेस सरकार चुनावी फायदा देख रही है.\nदो नेशनल हाइवे के जरिए यह राज्य देश के बाकी हिस्सों से जुड़ा है. लेकिन बीती 31 जुलाई को आधी रात से पहले एक हाइवे की नाकेबंदी की गई और फिर 21 दिनों बाद दूसरे की. इन दोनों हाइवे को मणिपुर की जीवनरेखा कहा जाता है. लेकिन नाकेबंदी के दबाव में यह जीवनरेखा लगातार कमजोर होती जा रही है. खाने-पीने के सामान से लेकर रोजमर्रा की जरूरत की तमाम वस्तुएं इनसे होकर ही राज्य में पहुंचती हैं हाइवे पर नाकेबंदी के चलते ट्रकों की आवाजाही ठप है. नतीजतन राज्य में जरूरी वस्तुओं की भारी किल्लत हो गई है. इसकी वजह से आम लोगों की परेशानियां लगातार बढ़ती ही जा रही हैं.\nनए जिले पर गतिरोध\nदरअसल, यह पूरा विवाद एक नए जिले के गठन के सवाल पर पैदा हुआ है. कूकी जनजाति के लोग लंबे अरसे से सदर सदर हिल्स को नया जिला बनाने की मांग कर रहे हैं. लेकिन जब सरकार ने इस पर कोई ध्यान नहीं दिया तो उनके संगठन सदर हिल्स जिला मांग समिति ने 31 जुलाई को एक हाइवे की नाकेबंदी कर दी. दूसरी ओर, राज्य में रहने वाले नगा जनजाति के लोग इस मांग के खिलाफ हैं. उनका कहना है कि नगा बहुल इलाकों को नए जिले में शामिल नहीं करने दिया जाएगा. सदर हिल्स को जिले का दर्जा देने के प्रयासों के विरोध में नगा संगठन यूनाइटेड नगा काउंसिल ने 21 अगस्त से दूसरे और आखिरी हाइवे की नाकेबंदी कर दी है. यह पर्वतीय राज्य अपनी जरूरतों के लिए देश के दूसरे राज्यों पर आधारित है. लेकिन हाइवे की नाकेबंदी के कारण बाहर से सामान यहां नहीं पहुंच पा रहा है. इससे नगालैंड-मणिपुर सीमा पर ट्रकों और माल ढोने वाले दूसरे वाहनों की सैकड़ों मील लंबी कतार लग गई है. आंदोलनकारियों ने राज्य में घुसने की कोशिश कर रहे कई वाहनों को भी जला दिया है. हरियाणा से गेहूं लेकर मणिपुर जाने वाले हरजिंदर बीते 25 दिनों से नाकेबंदी खत्म होने का इंतजार कर रहे हैं. उनकी तरह सैकड़ों ट्राइवर हाइवे पर दिन काट रहे हैं. सरकार ने सुरक्षा बलों की निगरानी में कुछ जरूरी वस्तुएं मंगाई जरूरी हैं. लेकिन वह मांग के मुकाबले नाकाफी है.\nजरूरी चीजों की किल्लत\nबाहर से दो महीने से भी ज्यादा समय से जरूरी चीजों की सप्लाई नहीं होने की वजह से बाजार में कुछ भी उपलब्ध नहीं है. नतीजतन जो चीजें हैं उनकी कीमतें आसमान छू रही हैं. मिसाल के तौर पर चार सौ रुपये का रसोई गैस सिलेंडर दो हजार रुपये में बिक रहा है. राजधानी इंफाल में एक गृहिणी वाई चोंबाम कहती हैं, "आखिर हम पैसे कहां से लाएं? हम एक सिलेंडर के लिए दो हजार रुपये खर्च करने की स्थिति में नहीं हैं. समझ में नहीं आता कि आगे क्या होगा? बाकी चीजों का भी यही हाल है." पेट्रोल डेढ़ से दो सौ रुपये लीटर तक मिल रहा है. हालात पर काबू पाने के लिए सरकार ने दिन में महज कुछ घंटों के लिए पेट्रोल पंपों को खोलने की अनुमति दी है. अपनी बारी के इंतजार में तमाम वाहन मालिक दो दो दिनों तक कतार में खड़े इंतजार कर रहे हैं. आलू 50 रुपये किलो बिक रहा है तो प्याज सौ रुपये. दो महीने पहले तक 20-25 रुपये प्रति किलों बिकने वाला चावल के लिए अब कम से कम साठ रुपये खर्च करने पड़ते हैं. सरकार ने व्यापारियों को कालाबाजारी के खिलाफ सख्त चेतावनी दी है. लेकिन हालात जस के तस हैं. आसमान छूती महंगाई से आजिज आकर राज्य की महिलाओं ने राजधानी इंफाल में प्रदर्शन भी किया है.\nसरकार की चुप्पी\nलंबी आर्थिक नाकेबंदी के बावजूद राज्य में कांग्रेस की अगुवाई वाली साझा सरकार ने अब तक इस मामले में कोई ठोस पहल नहीं की है. विभिन्न संगठनों ने उससे नाकेबंदी खत्म करने की दिशा में ठोस कदम उठाने की अपील की है. लेकिन उसने पूरी तरह चुप्पी साध रखी है. मुख्यमंत्री ओकराम ईबोबी सिंह ने अब तक इस गतिरोध पर कोई टिप्पणी नहीं की है. केंद्र सरकार ने भी सुरक्षा बलों की कुछ बटालियनों को भेज कर अपना कर्त्तव्य पूरा कर लिया है. राजनीतिक पर्यवेक्षकों का कहना है कि सरकार की चुप्पी की ठोस राजनीतिक वजह है. राज्य में अगले साल फऱवरी में विधानसभा चुनाव होने हैं. इसलिए सरकार किसी तबके को नाराज नहीं करना चाहती. वह चाहती है कि सांप भी मर जाए और लाठी भी नहीं टूटे. नगा और कुकी में से किसी भी जनजाति की नाराजगी चुनाव में किसी राजनीतिक पार्टी के लिए भारी पड़ सकती है. ऐसे में सरकार चाहती है कि थक हार कर दोनों संगठन खुद ही नाकेबंदी खत्म कर लें.\nआर-पार की लड़ाई की तैयारी\nहाइवे की नाकेबंदी करने वाले दोनों संगठन इस बार आर-पार की लड़ाई के मूड में हैं. सदर हिल्स जिला मांग समिति के एक प्रवक्त पी. खोंगजाम कहते हैं, "हम लंबे समय से सदर हिल्स को जिले का दर्जा देने की मांग कर रहे हैं. लेकिन सरकार ने अब तक इस पर ध्यान नहीं दिया है. इसलिए आखिरी विकल्प के तौर पर हमने नाकेबंदी का रास्ता चुना. अब मांग पूरी नहीं होने तक यह लड़ाई जारी रहेगी." समिति का कहना है कि प्रस्तावित जिले का क्षेत्रफल 1,696 वर्ग किलोमीटर और आबादी 1.9 लाख है. दूसरी ओर, नगा संगठन यूनाइटेड नगा काउंसिल ने भी अपने पैर पीछे नहीं खींचने की बात कही है. उसकी दलील है कि जिन इलाकों को मिला कर नया जिला बनाने की बात हो रही है उनमें से ज्यादातर नगा-बहुल है. नगा इलाकों को किसी भी कीमत पर नए जिले में शामिल नहीं किया जा सकता. सदर हिल्स इलाका फिलहाल सेनापति जिले में है.\nराजनीतिक पर्यवेक्षकों का कहना है कि किसी भी नए जिले के गठन से पहले कुछ तथ्यों को ध्यान में रखना जरूरी है. पूरे राज्य का क्षेत्रफल असम के एक जिले से भी कम है. इसके अलावा राज्य में पहले से ही नौ जिले हैं. ऐसे में एक और नए जिले का गठन तार्किक नहीं है. इससे राज्य पर आर्थिक बोझ भी बढ़ेगा. पर्यवेक्षक कहते हैं कि दोनों जनजातियों के बीच संभावित हिंसक संघर्ष की आशंका से ही केंद्र या राज्य सरकार नाकेबंदी हटाने के लिए सुरक्षा बलों का इस्तेमाल करने से बच रही है.\nपुराना है नाकेबंदी का इतिहास\nमणिपुर में नाकेबंदी और पाबंदी का इतिहास काफी पुराना है. यहां विभिन्न संगठन अक्सर सरकार पर दबाव बनाने के लिए इस हथियार का इस्तेमाल करते रहे हैं. वर्ष 2005 में 18 जून को एकता दिवस के तौर पर मनाने के राज्य सरकार के फैसले के विरोध में अखिल नगा छात्र संघ ने राज्य में 52 दिनों तक आर्थिक नाकेबंदी की थी. इसके बाद बीते साल जब सरकार ने अलगाववादी नगा नेता और नेशनल सोशलिस्ट काउंसिल ऑफ नगालैंड के महासचिव टी मुइवा के मणिपुर में प्रवेश पर पाबंदी लगाई थी तो नगा संगठनों ने 68 दिनों तक नाकेबंदी की थी. इसके अलावा दूसरे संगठन भी जब तब अपनी मांगों के समर्थन में मणिपुर की जीवनरेखा कहे जाने वाले हाइवे का दम घोंटते रहे हैं. राज्य के वित्त विभाग के आंकड़ों के मुताबिक, ताजा नाकेबंदी के चलते राज्य को ढाई सौ करोड़ से ज्यादा का नुकसान हो चुका है. यह देश का अकेला ऐसा राज्य है जब अपनी मर्जी के मुताबिक खबरें नहीं छपने पर विभिन्न उग्रवादी संगठन मीडिया पर पाबंदी लगा देते हैं. कभी वे किसी अखबार का प्रकाशन रोक देते हैं तो कभी बिक्री.\nसमाधान कब तक\nआखिर नाकेबंदी की मौजूदा समस्या कब खत्म होगी? राज्य के लोग रोज यही सवाल पूछ रहे हैं. लेकिन किसी के पास इस लाख टके के सवाल का कोई जवाब नहीं है. खाने पीने से लेकर तमाम दूसरी वस्तुओं की कीमतें दिन दूनी रात चौगुनी बढ़ रही हैं. लेकिन न तो सरकार कुछ कर रही है और न ही कूकी और नगा संगठन अपनी-अपनी नाकेबंदी खत्म करने को तैयार हैं. ऐसे में आम लोग शायद अभी लंबे समय तक दो चक्की के पाटों के बीच पिसने को मजबूर हैं.\nउग्रवाद में घिरा पूर्वोत्तर\nभारत के पूर्वोत्तर राज्यों और उग्रवाद के बीच आजादी के समय से ही चोली-दामन का साथ रहा है. यह कहना ज्यादा सही होगा कि यह दोनों एक-दूसरे की पहचान बन चुके हैं. उग्रवाद की समस्या पहेली बन कर रह गई है.\nनगालैंड में कोई डेढ़ दशक से जारी शांति प्रक्रिया इसका जीवंत उदाहरण है. इसी तरह असम में यूनाइटेड लिबरेशन फ्रंट आफ असम यानी अल्फा के साथ बातचीत की प्रक्रिया भी आगे नहीं बढ़ सकी है. ऐसे में यह सवाल उठना लाजमी है कि आखिर इसके समाधान का सही तरीका क्या है और क्या संबंधित पक्ष इसके समाधान के प्रति सचमुच गंभीर हैं ?\nउग्रवाद की समस्या\nपूर्वोत्तर भारत के सात राज्यों में कोई भी राज्य इस समस्या से अछूता नहीं रहा है. इन तमाम राज्यों में समस्या की मूल वजह यह है कि यह लोग आजादी के इतने सालों बाद भी खुद को भारत का हिस्सा नहीं मानते. पहले इन इलाकों में राजाओं या कबीलों का शासन था. अब भी इन लोगों को लगता है कि भारत में जबरन उनका विलय किया गया है. इसलिए देश के दूसरे राज्यों से जाने वालों को खासकर मणिपुर व नगालैंड जैसे राज्यों में अब भी हिंदुस्तानी कहा जाता है. पहले ज्यादातर राज्य एक साथ थे. बाद में राजनैतिक समीकरणों के चलते उनको अलग राज्य का दर्जा दिया गया. इनके अलावा नार्थ ईस्ट फ्रंटियर एरिया यानी नेफा कहे जाने वाले इलाके को अरुणाचल प्रदेश का नाम दिया गया. उग्रवाद की समस्या ने सबसे पहले म्यामांर से सटे मिजोरम में सिर उठाया था. वहां लालदेंगा की अगुवाई में कोई दो दशक तक हिंसक आंदोलन हुआ था. लेकिन बाद में केंद्र सरकार के साथ समझौते के तहत वहां शांति बहाल हुई और फिलहाल वही राज्य सबसे शांत माना जाता है. मिजोरम की तर्ज पर बाकी राज्यों में भी संप्रभुता की मांग में उग्रवाद ने सिर तो उठाया. लेकिन वहां समाधान का वह तरीका कारगर नहीं हो सका जिसके चलते मिजोरम में स्थायी शांति बहाल हुई थी. मिसाल के तौर पर नगालैंड को गिनाया जा सकता है.\nनगालैंड में नेशनल सोशलिस्ट काउंसिल ऑफ नगालैंड (एनएससीएन) ने उग्रवाद का बिगुल बजाया था. बाद में वह गुट दो हिस्से में बंट गया. नगा संगठन नेशनल सोशलिस्ट काउंसिल ऑफ नगालैंड यानी एनएससीएन का इसाक-मुइवा गुट असम, मणिपुर और अरुणाचल प्रदेश के नगा-बहुल इलाकों को मिला कर वृहत्तर नगालैंड के गठन और संप्रभुता की मांग कर रहा है. केंद्र सरकार ने कोई 15 साल पहले संगठन के इसाक-मुइवा गुट के साथ शांति प्रक्रिया शुरू की थी. लेकिन देश-विदेश में दर्जनों बैठकों के बावजूद राज्य की जमीनी हकीकत में कोई बदलाव नहीं आया है. नतीजा यह रहा कि जो शांति प्रक्रिया उग्रवाद से जूझ रहे पूर्वोत्तर राज्यों के लिए एक मिसाल बन सकती थी, वह खुद ही अनिश्चितता के भंवर में फंस गई है. राज्य में सरकार चाहे किसी की भी हो, उग्रवादियों की समानांतर सरकार चलती है. नगा उग्रवादी पड़ोसी अरुणाचल प्रदेश और मणिपुर में भी सक्रिय हैं. नगाबहुल इलाकों को मिला कर ग्रेटर नगालैंड के गठन की मांग के चलते इलाके में अक्सर हिंसा होती रही है जिसकी आंच पड़ोसी राज्यों तक भी पहुंचती है.\nनगालैंड से सटे मणिपुर में उग्रवाद के पनपने की सबसे मजबूत वजह उसका म्यामांर की सीमा से सटा होना है. पूर्वोत्तर में सबसे ज्यादा सक्रिय उग्रवादी गिरोह इसी राज्य में हैं. केंद्र सरकार ने उग्रवाद के दमन के लिए इलाके में सशस्त्र बल विशेषाधिकार अधिनियम तो लागू कर रखा है. लेकिन अब तक इस अधिनियम ने मुश्किलें ही ज्यादा पैदा की हैं. उग्रवादियों की तादाद लगातार बढ़ती ही जा रही है. नगालैंड की तरह यहां कोई शांति प्रक्रिया भी शुरू नहीं की गई है. वरिष्ठ राजनीतिक पर्यवेक्षक के. हेमेंद्र सिंह सवाल करते हैं, ‘आखिर शांति प्रक्रिया किसके साथ शुरू करे सरकार ? असम और नगालैंड में तो उग्रवादी संगठनों की तादाद कम है और उनके साथ बातचीत के जरिए शांति बहाल करने की कोशिश हो सकती है. लेकिन यहां कम से कम तीन दर्जन गुट हैं. उन सबको शांति प्रक्रिया के लिए एक छतरी के नीचे लाना असंभव है. ऐसे में मणिपुर से उग्रवाद का खात्मा मुश्किल लगता है.' एक मोटे अनुमान के मुताबिक, इस राज्य में उग्रवाद के सिर उठाने के बाद अब तक कोई दस हजार लोग मारे जा चुके हैं. लेकिन गैर-सरकारी आंकड़ा इससे कई गुना ज्यादा है. दरअसल, मणिपुर लगभग दो हजार वर्षों तक एक स्वाधीन राज्य रहा है. वर्ष 1947 में ब्रिटिश शासकों की वापसी के बाद यह आजाद हो गया था. लेकिन दो साल बाद ही इसका भारत में विलय हो गया. मणिपुर के लोगों की दलील है कि उनके राजा से जबरन विलय के समझौते पर हस्ताक्षर कराए गए थे.\nअसम में भी सरकार लंबे अरसे से अल्फा के साथ शांति प्रक्रिया शुरू करने का प्रयास कर रही है. इस मुद्दे पर संगठन दो-फाड़ हो चुका है. अध्यक्ष अरविंद राजखोवा की अगुवाई वाला गुट इसके पक्ष में है. लेकिन संगठन के सैन्य कमांडर परेश बरुआ इसके सख्त खिलाफ है. कई मध्यस्थ समितियों के गठन और कभी हां, कभी ना के बावजूद अब तक इस मामले में महज इतनी ही प्रगति हुई है कि राजखोवा ने प्रधानमंत्री मनमोहन सिंह के साथ एक बार मुलाकात की है. उसके बाद फिर सब कुछ ठप है. मुख्यमंत्री तरुण गोगोई कहते हैं, ‘सरकार इन उग्रवादियों को समाज की मुख्यधारा में शामिल करना चाहती है. हमने कई और संगठनों के साथ भी शांति प्रक्रिया की पहल की है. उम्मीद है कि इसके सकारात्मक नतीजे सामने आएंगे.' उनका दावा है कि अल्फा के साथ जल्दी ही औपचारिक तौर पर बातचीत शुरू होगी. गोगोई का कहना है कि अल्फा के साथ बातचीत के लिए सरकार के दरवाजे खुले हैं. लेकिन वह राज्य में हिंसा के किसी प्रयास का कड़ाई से मुकाबला करेगी. राजनैतिक पर्यवेक्षकों का कहना है कि अगर यह प्रक्रिया जल्दी ही आगे नहीं बढ़ी तो बातचीत समर्थक गुट के सदस्य परेश बरुआ के खेमे में लौट सकते हैं.\nहाल में असम के दौरे पर गए पूर्व केंद्रीय गृह सचिव जी.के.पिल्लै, जो शांति प्रक्रिया शुरू करने में अहम भूमिका निभाते रहे हैं, कहते हैं, ‘अल्फा के बातचीत विरोधी नेताओं को चीन का भी समर्थन हासिल है. हालांकि चीन इसका खंडन करता रहा है.' पिल्लै का कहना था कि पूर्वोत्तर के उग्रवादी गुटों को म्यामांर के जंगलों से खदेड़ने के लिए उस देश की सेना को मजबूत करना जरूरी है. म्यामांर की सेना इन संगठनों के खिलाफ अभियान चलाने की इच्छुक नहीं है. लेकिन उसके पास वैसी ताकत भी नहीं है. नगा शांति प्रक्रिया में केंद्र के मध्यस्थ की भूमा निभा चुके पिल्लै कहते हैं, असम के लोग अब शांति व विकास चाहते हैं. इसलिए अल्फा के प्रति लोगों का समर्थन घट रहा है.\nयही है वह 'सवाल का निशान' जिसे आप तलाश रहे हैं. इसकी तारीख 22.02 और कोड 7678 हमें भेज दीजिए ईमेल के जरिए hindi@dw.de पर या फिर एसएमएस करें +91 9967354007 पर.\nअरुणाचल प्रदेश और मेघालय\nअरुणाचल प्रदेश अपेक्षाकृत शांत है. लेकिन उसके सीमावर्ती तीन जिलों में नगा उग्रवादी सक्रिय हैं. राज्य में अपहरण और हत्या की खबरें मिलती रहती हैं. इसी तरह, मेघालय में स्थानीय आदिवासी उग्रवादी संगठनों की गतिविधियां लगातार बढ़ रही हैं. बांग्लादेश के साथ सटी लंबी सीमा इन उग्रवादियों की शरणस्थली बन गई है. जिस मेघालय की गिनती पहले पूर्वोत्तर के सबसे शांत राज्य में होती थी, वह अब अशांति की राह पर तेजी से बढ़ रहा है.\nआजीविका बना उग्रवाद\nआखिर इलाके में उग्रवाद की समस्या का समाधान क्या है ? राजनीतिक पर्यवेक्षकों का कहना है कि प्राकृतिक संसाधनों से भरपूर होने के बावजूद इलाके का समुचित विकास नहीं हो सका है. अरुणाचल प्रदेश और असम की नदियों पर अगर पनबिजली परियोजनाएं लगाई जाएं तो वहां से देश के आधे हिस्से को बिजली की सप्लाई की जा सकती है. लेकिन अब तक इसके लिए बनी तमाम योजनाएं फाइलों में पड़ी धूल फांक रही हैं. इसके अलावा इलाके में पर्यटन को बड़े पैमाने पर बढ़ावा दिया जा सकता था. उग्रवादी संगठनों की दलील है कि विकास नहीं होने की वजह से इलाके में रोजगार के मौके नहीं हैं. नतीजतन ज्यादातर युवक इन संगठनों में शामिल हो जाते हैं. मणिपुर के पत्रकार पी चूड़ामणि सिंह कहते हैं कि दरअसल, उग्रवाद इस इलाके में आजीविका का प्रमुख साधन बन गया है. सरकार विकास नहीं होने के लिए उग्रवाद को जिम्मेदार ठहराती है और उग्रवादी सरकार को. पहले अंडा या पहले मुर्गी की तर्ज पर आरोप-प्रत्यारोप का यह दौर अब तक जस का तस है. पर्यवेक्षकों का कहना है कि इलाके में कोई भी नहीं चाहता कि उग्रवाद की यह समस्या सिरे से खत्म हो जाए. उग्रवादी संगठनों से लेकर नेता सब इस समस्या से फायदा उठाने में लगे हुए हैं. ऐसे में पूर्वोत्तर में उग्रवाद की समस्या के हल होने के कोई आसार नहीं नजर आ रहे हैं.\nनगालैंड पर हावी कोरियाई संस्कृति\nभारत के पूर्वोत्तर राज्य नगालैंड और कोरिया में कौन सी चीज एक जैसी है. इस सवाल का जवाब है, कुछ भी नहीं. लेकिन नगालैंड पहुंच कर कतई ऐसा नहीं लगता. नगालैंड के किसी भी शहर में पहुंचने पर किसी कोरियाई शहर का आभास होता है.\nबीते कोई छह दशक से उग्रवाद के लिए सुर्खियों में रहे नगालैंड में तेजी से कोरियाई संस्कृति हावी हो रही है. राजधानी कोहिमा के ज्यादातर घरों में अब किसी भी भारतीय चैनल के मुकाबले कोरियाई चैनल ज्यादा देखे जाते हैं. यही नहीं, बाजारों में भी कोरियाई फिल्मों की सीडी और डीवीडी की सबसे ज्यादा मांग है. नगालैंड के लगभग हर घर में इन फिल्मों की डीवीडी मिल जाएगी. राज्य में कोरियाई फिल्मों के पोस्टर भी नजर आते हैं. कोरियाई फिल्मों ने लोकप्रियता के मामले में यहां हॉलीवुड को भी छोड़ दिया है.\nभारत और कोरिया के बीच नए व्यापार समझौते के बाद इस पर्वतीय राज्य में कोरियाई संस्कृति तेजी से हावी हो रही है, खासकर नगा युवकों में. अब कोरियाई कंपनियां भी इस राज्य में निवेश के प्रति दिलचस्पी ले रही हैं.कोहिमा में एक छात्रा अरेनी कहती हैं, "मुझे कोरियाई फिल्में बेहद पसंद हैं."\nतेजी से हावी होती संस्कृति ने स्थानीय नगा संस्कृति और परंपराओं के लिए खतरा पैदा कर दिया है. लेकिन आखिर इसकी वजह क्या है ? राज्य के सबसे बड़े संगठन नगा होहो के एक पदाधिकारी खोनबेमा कहते हैं, "विदेशी संस्कृति के बढ़ते असर की वजह से हमारी अपनी संस्कृति खतरे में पड़ गई है. युवाओं में यह तेजी से लोकप्रिय हो रही है. लोग गरीबी के बावजूद विदेशी संस्कृति की नकल करते हुए महंगी जीवनशैली अपनाने लगे हैं. इससे हमारी पहचान खत्म होने का खतरा है. विदेशी संस्कृति अपनाने की वजह से युवा वर्ग नगा संस्कृति को भूलता जा रहा है. पारंपरिक पहनावे की जगह विदेशी कपड़ों ने ले ली है."\nराजनीतिक पर्यवेक्षकों का कहना है कि नगा लोगों में भारत सरकार के प्रति भारी नाराजगी है. वह लोग खुद को भारतीय ही नहीं मानते. ज्यादातर सरकारी योजनाएं नगालैंड के दूरदराज इलाकों तक नहीं पहुंचती. ज्यादातर लोगों के पास राशन कार्ड तक नहीं हैं. नतीजतन केंद्र और राज्य के लोगों के बीच दूरियां लगातार बढ़ रही हैं. नगालैंड में 16 जनजातियां रहती हैं. इन सबकी भाषा तो अलग है ही, इनकी सांस्कृतिक विरासत भी धनी है. लेकिन युवकों में कोरियाई संस्कृति के प्रति बढ़ते लगाव के चलते अब इन पर खतरा मंडराने लगा है. राज्य सरकार ने भी कोरियाई संस्कृति को बढ़ावा देने की दिशा में पहल करते हुए सालाना भारतीय कोरियाई सांस्कृतिक उत्सव का आयोजन शुरू किया है.\nछात्र कोरियाई फैशन भी अपनाने लगे हैं. नगालैंड के दूसरे शहर ऊखा के एक छात्र जोनाह कहते हैं, "मुझे कोरियाई फिल्में अच्छी लगती हैं. इन फिल्मों को देखने के बाद ही मैंने कोरियाई संस्कृति अपनाई. मैंने इन फिल्मों के जरिए अभिनय सीखा और कोरियाई फैशन के कपड़े पहनने लगा हूं. यह लाजवाब है."\nलेकिन राज्य के लोगों को लगता है कि नगा संस्कृति कोरियाई संस्कृति के आगे दबने लगी है और इसके खत्म होने का खतरा पैदा हो गया है. खोनबेमा कहते हैं, "नगालैंड में 16 अलग अलग जनजातियां हैं. इन सबकी सांस्कृतिक विरासत काफी धनी है. सरकार या दूसरे संगठन भी युवकों में विदेशी स्संकृति अपनाने की बढ़ती प्रवृत्ति को रोकने की दिशा में कोई कदम नहीं उठा रहे हैं. दशकों से जारी उग्रवाद ने युवकों को मुख्यधारा से अलग कर दिया है. यही वजह है कि वे आसानी से मिलने वाले कोरियाई सामानों के और फैशन के प्रति तेजी से आकर्षित हो रहे हैं. अगर यह सब ऐसे ही चलता रहा तो जल्दी ही हमारी संस्कृति और पोशाक खतरे में पड़ जाएगी. हमारी विरासत खतरे में नजर आ रही है."\nऊखा से कुछ दूर खेतों में काम करने वाली चेनमोंगी अपने इकलौते बेटे के रहन सहन में आए बदलाव से परेशान है. चेनमोंगी कहती है, "वह अजीब फैशन के कपड़े पहनता है और न जाने किस भाषा की फिल्मों की सीडी देखता रहता है. इसके लिए वह अकसर मुझसे पैसे मांगता है. मैं काफी परेशान हूं. उसका रंग ढंग ठीक नहीं लगता. लेकिन मैं क्या कर सकती हूं. उसके बाकी दोस्त भी वैसे ही हैं."\nबुजुर्गों में बढ़ती इस चिंता के बावजूद राज्य के युवक-युवतियों में कोरियाई संस्कृति के प्रति दीवानगी लगातार बढ़ती जा रही है. लेकिन ऐसा क्यों? कालेज के छात्र जोना कहते हैं, "यह बेहद आधुनिक और कूल है."\nरिपोर्टः प्रभाकर, कोहिमा (नगालैंड)\nहेराका आन्दोलन और हमारा दायित्व\nलोकप्रिय पोस्ट सुची\nनगालैंड पर हावी कोरियाई संस्कृति भारत के पूर्वोत्तर राज्य नगालैंड और कोरिया में कौन सी चीज एक जैसी है. इस सवाल का जवाब है, कुछ भी नहीं. ...\nहेराका आन्दोलन और हमारा दायित्व जब असम में था तो नागालैंड के दो सरकारी अफसरों से जुड़ा एक प्रसंग सुनने को मिला था. इन दोनों का प्रशासनिक सेवा के लिए चयन हुआ फि...\nउत्तर पूर्व के सबसे तेजी से बढ़ते शहरों में से एक माना जाने वाला दीमापुर, नगालैंड के लिए प्रवेश द्वार है। एक समय में यह साम्राज्‍य की सम...\nपूर्वोत्तर में उग्रवाद प्रभावित पर्वतीय राज्य मणिपुर के लोग बीते लगभग ढाई महीने से दो आदिवासी संगठनों की ओर से जारी अलग अलग आर्थिक नाकेबंद...\nनागालैंड में उत्सव का रंग\nएक नागा पुरुष अपने पारंपरिक लिबास में\nमंत्रमुग्ध कर देगा मणिपुरी नृत्य\nत्रिपुरा का नृत्य\nमिजोरम का पारंपरिक नृत्य\nये अपना सिक्किम\nबौद्ध धर्म का केंद्र है अरुणाचल\nधरती का स्वर्ग: मिजोरम\nमाँ कामख्या कि भूमि है असाम\nझूमते रह जाओगे: असम का बिहू नृत्य\nपूर्वोत्तर की समस्या के पीछे की सबसे बड़ी वजह क्या है ?\nहिंदी में लिखिए यह आसान है.\nप्रकाशित करने से पहले पूछना आवश्यक . ईथरीयल थीम. Blogger द्वारा संचालित.


बिहार: हिंदू धार्मिक स्थल होंगे अतिक्रमण मुक्त, नीतीश सरकार में बीजेपी कोटे के मंत्री ने उठाया बीड़ा – News18 Hindi\nबिहार: हिंदू धार्मिक स्थल होंगे अतिक्रमण मुक्त, नीतीश सरकार में BJP कोटे के मंत्री का ऐलान\nबिहार के कानून मंत्री प्रमोद कुमार ने ऐलान कर दिया है कि अब हिन्दू धार्मिक स्थलों पर अवैध कब्जा नहीं चलेगा.\nBihar News: बिहार के 4500 रजिस्टर्ड मठ मंदिर में से 80 फीसदी पर अवैध कब्जा है. बीजेपी अब अपने पुराने एजेंडे पर आगे बढ़ रही है. सरकार में बीजेपी के मंत्री जिस तौर तरीके से काम कर रहे हैं, उसे देखकर ऐसा लगता है कि केंद्रीय नेतृत्व का एजेंडा बिहार में उनकी प्राथमिकता है.\nLast Updated : August 05, 2021, 23:24 IST\nपटना. बिहार में अब हिन्दू धार्मिक स्थलों को अतिक्रमण मुक्त कराया जाएगा. इसका बीड़ा नीतीश सरकार में शामिल बीजेपी ने उठाया है. बीजेपी कोटे से सरकार में शामिल कानून मंत्री प्रमोद कुमार ने ऐलान कर दिया है कि अब हिन्दू धार्मिक स्थलों पर अवैध कब्जा नहीं चलेगा. बिहार में 4500 हजार से ज्यादा हिंदू धर्म से जुड़े धर्म स्थल यानी मंदिर और मठ धार्मिक न्यास बोर्ड से सम्बद्ध हैं. इन धार्मिक स्थलों की अपनी संपत्ति भी है. कई मंदिरों और मठों की संपत्ति पर अवैध तरीक़े से लोगों ने कब्जा कर रखा है. अब सरकार ने इस अतिक्रमण को खत्म कराने का फैसला किया है.\nबीते विधानसभा चुनाव में बीजेपी ने जेडीयू से बेहतर प्रदर्शन किया. भले ही नेतृत्व नीतीश कुमार के हाथ में हो लेकिन में बीजेपी अब अपने पुराने एजेंडे पर आगे बढ़ रही है. सरकार में बीजेपी के मंत्री जिस तौर तरीके से काम कर रहे हैं उसे देखकर ऐसा लगता है कि केंद्रीय नेतृत्व का एजेंडा बिहार में उनकी प्राथमिकता है. यही वजह है कि बीजेपी कोटे के मंत्री प्रमोद कुमार ने अब राज्य के अंदर मंदिरों और मठों पर अवैध कब्जे के खिलाफ मुहिम छेड़ने का ऐलान कर दिया है. इसके लिए धार्मिक न्यास बोर्ड को भी साथ लिया गया है. बिहार के सबसे प्रसिद्ध मंदिरों में से एक गया के विष्णुपद मंदिर की संपत्ति पर भी अवैध कब्जा है. इतना ही नहीं राम जानकी मंदिर समस्त मिथिला और चंपारण के कई बड़े मंदिरों की संपत्ति पर अवैध कब्जा है. अब इसी कब्जे को खत्म करने के लिए सरकार ने कमर कस ली है.\nधार्मिक न्यास बोर्ड के अध्यक्ष अखिलेश जैन का कहना है कि लगभग 80% बिहार के मंदिर और मठ ऐसे हैं जिन पर कब्जा है और इसलिए पहले उन मंदिरों और मठों के जमीन संबंधी कागजात को इकट्ठा किया जा रहा है और इसके लिए सरकार ने संबंधित अधिकारियों को निर्देशित भी कर दिया है. पहले भी धार्मिक न्यास बोर्ड ने सरकार को पत्र लिखा था और अब अधिकारियों के साथ प्रमंडलीय बैठक कर इसके लिए पहल की जा रही है.\nबिहार में धार्मिक न्यास बोर्ड के गठन के साथ नीतीश कुमार ने मंदिरों और मठों में माफिया की सक्रियता को खत्म करने के लिए जो पहल की थी, उसी को अब बीजेपी दूसरे तौर तरीके से आगे बढ़ाने जा रही है. बीजेपी का मकसद साफ है कि राज्य के मंदिरों और मठों से अगर अवैध कब्जा धारी हटते हैं तो राज्य के हर कोने में नया जन जागरण होगा. फैसला भले ही अभी लिया जा रहा हो लेकिन नजरें आगामी लोकसभा चुनाव और उसके बाद 2025 के विधानसभा चुनाव पर हैं.\nBihar News bihar news today nitish kumar


structure of our indian flag - भारतीय ध्वज का निर्माण कब और कैसे हुआ\nstructure of our indian flag – भारतीय ध्वज का निर्माण कब और कैसे हुआ\nJanuary 25, 2021 July 29, 2018\nIndian Flag ki Jankari. Tiranga kaise bandhe? structure of our indian flag. भारतीय ध्वज [Tiranga] बांधने का तरीका, jhanda kaise bandhe? Indian flag ka stucture kaise hai, झंडा (तिरंगा) पहराने का तरीका कैसे बांधे. Bhartiya Dhvaj ki Banavat kab aur kaise In Hindi, Hamare Bharat ke dhvaj ki banavat kaise hai?\nहमारे भारतीय ध्वज की बनावट (संरचना) – The structure of our Indian flag\nBhartiy dhvaj ka structure: नमस्कार प्रिय पाठक, आज के लेख में हम भारतीय ध्वज को कैसे बांधें और अगर आप इसके बारे में Google पर सर्च कर रहे है तो आप सही लेख पढ़ रहे है.\nजी हाँ दोस्तों आज हम इस लेख में Indian Flag [तिरंगा की बनावट] structure के बारे में जानेंगे, तो आइये जानते हैं कि, भारत के ध्वज (तिरंगा) का स्ट्रक्चर क्या है [What is the structure of India’s flag (tricolor)]? पूर्ण राष्ट्रगान [Full national anthem], इंडियन फ्लैग का महत्व [Importance of Indian flag] तो यह सभी जानकारी जानने के लिए इस लेख को अंत तक जरूर पढ़े.\nभारतीय ध्वज का निर्माण कब और कैसे हुआ\nमेरे प्यारे मित्र आप सभी को नमस्कार, हमारे पृथ्वी पर अन्य प्रकार के देश है. सभी देश वाशियो को अपने अपने देश के प्रति प्यार होता है. सभी देशो की पहचान राष्ट्रिय ध्वज से होती है. उसी तरह भारत में राष्ट्रिय ध्वज तिरंगा है. [झंडा पहराने का तरीका – Indian Flag Fahrane ka Tarika]\nइसीलिए हमें हमारे वतन के ध्वज के बारे में जान लेना चाहिए, क्या आप जानते है? सबसे पहले तिरंगा किसने फहराया, क्या आप जानते है? तिरंगा किसने बनाया, क्या आप जानते है? भारतीय तिरंगा किस व्यक्ति ने बनाया, और हमारे भारत का राष्ट्रगान किसने बनाया? तो दोस्तों आपको राष्ट्रिय झंडे, तथा झंडे को कैसे फरहाना और राष्ट्रिय गान क्या है यह जान लेना जरुरी है. तो चलिए दोस्तों हमे मिली जानकारी के आधार पर आपको इस आर्टिकल में अपने देश का ध्वज और राष्ट्रिय गान कैसे तैयार किया इसके बारे में बताने जा रहे है.\nRead More – Bharat ke Purvkalin nam aur jankari\nRead More – Hajaro sal Purana bharat ka itihas\nहमारे भारतीय ध्वज की बनावट – The structure of our Indian flag:\nदोस्तों, आप सभी अपने देश भारत में स्वतंत्र “15 अगस्त, 1947” में हुए, लेकिन दोस्तों आपको बता दे की उससे पहले भारत में, जिस झंडे को ज्यादातर लोग राष्ट्रीय ध्वज मानते थे, उसके तीन रंग होते थे. [Indian Flag का structure]\nपहिला रंग – केसरिया था,\nदूसरा रंग – सफ़ेद,\nऔर तीसरा रंग – हरा था,\nहमारे भारतीय ध्वज की बनावट\nइस झंडे के सफ़ेद रंग के पट्टी पर चर्खे की बनावट थी. इस झंडे को संघटित राजनीतिक दल काँग्रेस ने सन 1931 में अपनाया था.\nभारत स्वतंत्र होने पर इस झंडे में परिवर्तन किया गया, और भारत के सविधान ने इसे स्वीकृत भी किया, इसमें सिर्फ सफ़ेद पट्टी के उपर बने चर्खे के जगह पर चक्र को स्थान दिया गया.\nभारत स्वतंत्र होने पर परवर्तित झंडे को ”22 अगस्त सन 1947” में प्रधान मंत्री जवाहरलाल नेहरू जी के द्वारा फरहाया गया.\nभारतीय राष्ट्र ध्वज की लम्बाई – चौड़ाई 3:2 में है, अर्थात लम्बाई अगर 1 ½ मीटर है तो चौड़ाई 1 मीटर और यदि लम्बाई3मीटर है तो चौड़ाई2मीटर दी गई है. रास्ट्रीय ध्वज की तीनो पट्टियों की चौड़ाई एक दुसरे से समान्तर होती है.\nThe structure of our Indian flag – भारतीय ध्वज की बनावट (रंगों का महत्व):\nIndian Flag में सबसे ऊपर केसरिया रंग होता है, इस केसरिया रंग का मतलब साहस और बलिदान है. बिच में सफेद रंग होता है, इस रंग का मतलब शांति और सत्य है. और सबसे निचे हरा रंग होता है जो निष्ठा और शौर्य अथवा विश्वास और प्रेम का प्रतिक है. इसके बिच सफेद रंग के पट्टी पर चौबीस तीलियों वाला चक्र है जो सम्राट अशोक ने शांति, अहिंसा, न्याय और धर्म के सिद्धांतो को अपने साम्राज्य में स्तापित किया था, यह चक्र उसी का सकेत देता है. इसलिए इसे अशोक चक्र के नाम से भी जानते है. (The structure of our Indian flag – भारतीय ध्वज की बनावट)\nदोस्तों हमारा Indian Flag हमें साहसी बनाता है, हमें प्रेरित करता है की देश के प्रति निष्ठा और प्रेम भाव बनाए रखता है. हमें शांति और सचाई के रस्ते पर चलने की प्रेरणा देता है. हम कभी न हार माने, हमें अपने कार्य के प्रति आदर हो और सदभावना के साथ चौबीसों घंटे कार्यशील रहे यह बताता है.\nThe structure of our Indian flag – भारतीय ध्वज की बनावट (झंडे को फरहाना)\nIndian Flag को फरहाने से पहले आपको इन बातो की मालूमात होनी चाहिए, झंडा फरहाते समय उसमे उपयोग होने वाले चीजो के बारे में जानना जरुरी है. [Rashtriy Flag Fahrane ka Tarika]\nझंडा जिस खम्बे या बल्ली पर फरहाया जाता है उसे ”ध्वज – स्तंभ” कहते है.\nध्वज स्तंभ के उपरी हिस्से को ”स्तंभ -शिखर” के नाम से जानते है.\nस्तंभ – शिखर के निचे 5-6 से.मी. पर लोहे या लकड़ी की घिर्री लगी होती है.\nध्वज स्तंभ पर जमीन से लगभग 1 ½ मी. की उचाई पर लोहे के हुक होते है जो एक दुसरे से विपरीत होते है.\nयह हुक साधारणतः एक दुसरे से 15 से.मी. के फासले पर होते है.\nध्वज स्तंभ की लम्बी रस्सी या मोटी दोरी होती है जिसे स्तंभ – डोर कहते है. इस डोर के एक सिरे पर नेत्र गाठ और दुसरे सिरे पर गिल्ली होती है.\nध्वज को फरहाते समय सावधानी [Caution when flying the flag]\nIndian Flag के उपरी हिस्से याने स्तंभ शिखर पर लगी घिर्री के भीतर से नेत्र गाठ वाली रस्सी याने स्तंभ – डोर निकल कर निचे की ओर लाए,\nस्तंभ डोर के सिरों को बराबर कर नेत्र गाठ में गिल्ली डाल दीजिए, एसा करने से स्तंभ डोर के दोनों सिरे एक दुसरे के साथ फस जाएँगे. इन सिरों को फसाकर ध्वज – स्तंभ पर लगे हुको में अंग्रेजी की संख्या 8 के आकार में लपेट लीजिए.\n1. Mountaineering ke bare me jankari – पर्वतारोहण के बारे में जानकारी\n2. Time ke bare me jankari – समय के बारे में जानकारी\nध्वज को फरहाते समय सावधानी\nकिसी भी तरह के झंडे के उपरी किनारे (हिस्से) को शिखर और निचले किनारे को आधार कहते है. झंडे का जो किनारा ध्वज – सूत्र के साथ जुड़ा होता है और स्तंभ के पास होता है उसे उठान (HOIST) और जो किनारा स्तंभ के प्रे फरहाया करता है उसे उडान कहते है. उठान के उपरी भाग को शिखरकोण और निचले भाग को पदकोण तथा उडान के उपरी भाग को अग्र शिखरकोण और निचले भाग को अग्र पदकोण कहते है. (झंडा पहराने का तरीका)\nध्वज को किसी भी तरीके से प्रदर्शित या तेज नहीं किया जाना चाहिए क्योंकि इससे नुकसान हो सकता है.\n14 अगस्त को समाचार पत्रों में प्रकाशित महाराष्ट्र सरकार के विज्ञापन के अनुसार प्लास्टिक के झंडे भी स्वीकृत नहीं हैं.\n1. शिखर कोण\n2. पद कोण\n3. अग्र शिखर कोण\n4. अग्र पद कोण\n6. ध्वज – सूत्र\n7. नेत्र – सांठ\nराष्ट्रिय गान (Full national anthem) :\nजिस तरह देश का राष्ट्रिय ध्वज होता है उसी तरह राष्ट्रिय गान होता है. और राष्ट्रिय गान एक ख़ास राग से गाया जाता है. जिस तरह राष्ट्रिय ध्वज का सम्मान करते है, उसी तरह राष्ट्रिय गान का भी सम्मान किया जाता है. (The structure of our Indian flag – भारतीय ध्वज की बनावट)\nभारत सन 15 अगस्त 1947 को आझाद हुआ उसके पहले वन्दे मातरम् को हम अपना राष्ट्रिय गान मानते थे. बकिम चन्द्र चैटर्जी लिखित वन्दे मातरम् हमारे देश के हजारो लोग गुलामी के समय गाते हुए सहीद हुए. देश के स्वतंत्र संग्राम में वन्दे मातरम् गाने का अपना ही एक महत्व था. लेकिन इस वंदे मातरम गीत को गाना बहुत मुश्किल था. इसलिए जब देश आझाद हुआ तब “जन – गन – मन” को राष्ट्रिय गान संबोधा गया. रविन्द्रनाथ टैगोर जी के इस गान का राग सरल था.\nदोस्तों जन गण मन यह हमारे भारत का राष्ट्रगान है. इसे बंगाली में भारतमो भाग्य बिधाता के रूप में पोलीमथ रवींद्रनाथ टैगोर द्वारा लिखा गया था. साधु बंगाली या ततसमा बंगाली, जो उस समय साहित्य में ज्यादातर इस्तेमाल किया जाता था, संस्कृत शब्दावली से प्रभावित था. भागो भाग्यो बिधाता गीत का पहला छंद भारत के संविधान सभा द्वारा 24 जनवरी 1950 को राष्ट्रगान के रूप में अपनाया गया था. राष्ट्रगान की औपचारिक प्रस्तुति में लगभग 52 सेकंड लगते हैं. तो आइये दोस्तों बड़े ही प्रेम भाव के साथ जानते है हमारे देश का पूरा राष्ट्रगान –\nFull national anthem (संपूर्ण राष्ट्रीय गान)\nद्राविड, उत्कल, वंगा\nजन गन मंगल दायक जय हे\nजय, जय, जय, जय हे…\nअहरह तव आव्हान प्रचारित\nसुनी तव उदार वाणी\nहिन्दू, बौध्द, सिख, जैन, पारसिक\nतव सिंहासन पासे\nप्रेमहार हाय गाथा\nजनगणएक्यविधायक जय हे\nयुग युग धावित यात्री\nतुम चिर सारथी तव रथचक्रे\nमुखरित पथ दिन रात्री\nदारुण विप्लव माजे\nतव शंखध्वनी बाजे\nपीड़ित मुर्छित देसे\nजागृत छील तव अविचल मंगल\nनत नयने अनिमेषे\nरक्षा करीले अंके\nजनगणदू:खत्रायक जय हे\nरात्र प्रभातिल उदिल रविच्छ्वी\nपूर्व उदयगिरि भाले\nगाहे विहिंगम पुण्य समीरण\nनवजीवन रस ढाले\nतव करुणारुण रागे\nतव चरने नत माथा\nजय हे, जय हे, जय जय जय हे\nसावधानी की बाते :\nदोस्तों आप सभी को पता है राष्ट्रिय झंडे के साथ राष्ट्रिय गान का भी सम्मान किया जाता है. इसलिए सावधानी बरते, राष्ट्रिय गान या राग को किसी भी समय गाना या बजाना नही चाहिए, उसे विशेष समारोह के अवसर पर आदर के साथ सावधान स्थिति में खड़े होकर गाना चाहिए. किसी सिनेमा घरो, खेल के मैदान या पाठशाला और अन्य जगह पर जब राष्ट्रिय गान की सुरुआत हो तो उसे आदर और सम्मान देना जरुरी है. और जरुरी बात यह है की राष्ट्रिय गान को निश्चित राग में अन्य दुसरे गाने को नही गाना चाहिए क्योकि इस तरह से भी राष्ट्रिय गान का निरादार होता है.\nOverview:- The structure of our Indian flag – भारतीय (तिरंगा) ध्वज की बनावट (झंडा पहराने का तरीका) Name:- Indian Flag तिरंगा – (meaning “Tricolour”)\nUse:- राष्ट्रीय ध्वज [National flag] Proportion:- 2: 3\nAdopted:- 22 जुलाई 1947 Design:- केसरिया, सफेद और भारत के हरे रंग की एक क्षैतिज जनजाति; केंद्र में 24 प्रवक्ता के साथ एक नौसेना नीले पहिया के साथ डिझाइन किया गया है.\nDesigned by:- Pingali Venkayya\nOfficial website:- https://mha.gov.in/documents/national-flag-emblem-anthem\n1. National parents day – नेशनल पेरेंट्स दिवस kaise aur kab hai\n3. 125 Education FULL FORM ki Jankari – फुल फॉर्म का मीनिंग क्या है In Hindi\nहम आशा करते हैं कि यह लेख आपके लिए उपयोगी रहा है क्योंकि आपने जाना है की Indian Flag की बनावट – Bhartiya Dhvaj (Tiranga) ki Banavat In Hindi) और यदि आपको इस लेख से कुछ मदद मिलती है, तो इसे अपने मित्रों तथा ज़रूरतमंद व्यक्ति को शेयर करें ताकि हम भी इन लेखों को लिखना जारी रख सकें.\nमुझे उम्मीद है कि आप लोगों को यह लेख जरूर पसंद आया होगा, हमने अपनी तरफ से भारतीय ध्वज का निर्माण कब और कैसे हुआ के बारे में पूरी जानकारी देने की कोशिश की है, फिर भी यदि इस बारे में जानकारी छूट गयी या मिस हो गई तो हमें कमेंट करके जरूर बताये, और दोस्तों आप नीचे दिए गए कमेंट बॉक्स में कमेंट करके सूचित कर सकते हैं और दोस्तों इस लेख को अपने दोस्तों के साथ जरूर शेयर करे – सोशल मीडिया जैसे Facebook, Instagram, WhatsApp, Twitter पर शेयर करें और अन्य सोशल मीडिया पर भी शेयर करें…


बिहार: D.El.Ed में दाखिले के लिए रजिस्ट्रेशन शुरू, ऐसे करें आवेदन | न्यूजबाइट्स\nहोम / खबरें / करियर की खबरें / बिहार: D.El.Ed में दाखिले के लिए रजिस्ट्रेशन शुरू, ऐसे करें आवेदन\nबिहार: D.El.Ed में दाखिले के लिए रजिस्ट्रेशन शुरू, ऐसे करें आवेदन\nMar 28, 2022, 02:40 pm3मिनट में पढ़ें\nबिहार D.El.Ed में दाखिले के लिए रजिस्ट्रेशन शुरू\nबिहार डिप्लोमा इन एलीमेंट्री एजुकेशन (D.El.Ed) में दाखिले के इच्छुक उम्मीदवारों के लिए जरूरी सूचना है। बिहार स्कूल परीक्षा बोर्ड (BSEB) ने आज यानि 28 मार्च से D.El.Ed दाखिले के लिए रजिस्ट्रेशन प्रक्रिया शुरू कर दी है। बोर्ड की तरफ से इसके आवेदन की अंतिम तिथि 8 अप्रैल निर्धारित की गई है। जो उम्मीदवार इस पाठ्यक्रम में दाखिला लेना चाहते हैं, वह बोर्ड की आधिकारिक वेबसाइट पर जाकर आवेदन कर सकते हैं।\nD.El.Ed के लिए शैक्षणिक योग्यता क्या होनी चाहिए?\nबिहार में शिक्षक बनने के लिए कई पाठ्यक्रम निर्धारित किए गए हैं। इनमें से एक पाठ्यक्रम D.El.Ed का भी है जिसके माध्यम से उम्मीदवारों को शिक्षक बनने की ट्रेनिंग दी जाती है। इसके लिए आवेदन करने वाले उम्मीदवारों का कक्षा 12 पास होना अनिवार्य है। छात्र के कक्षा 12 में न्यूनतम 50 प्रतिशत अंक प्राप्त होने चाहिए। अनुसूचित जाति, अनुसूचित जनजाति और दिव्यांग उम्मीदवारों को5प्रतिशत की छूट दी गई है।\nस्कूल पूरा करेंगे रजिस्ट्रेशन\nबता दें कि रजिस्ट्रेशन की प्रक्रिया ऑनलाइन होगी और स्कूल इसे पूरा करेंगे। छात्रों को अपने स्कूल के प्रधानाचार्यों के माध्यम से आवेदन करना होगा। रजिस्ट्रेशन फॉर्म 26 मार्च से बोर्ड की वेबसाइट पर उपलब्ध कराए जा चुके हैं। छात्र अपने स्कूलों से फॉर्म प्राप्त करें और उसे भर कर वापस जमा करें। इसके बाद स्कूल अपने पास उपलब्ध रिकॉर्ड के साथ डाटा का मिलान करेंगे और बोर्ड की वेबसाइट पर ऑनलाइन फॉर्म भरेंगे।\nबिहार D.El.Ed. रजिस्ट्रेशन के लिए आवेदन शुल्क के तौर पर छात्रों को 400 रूपये का भुगतान करना होगा। BSEB ऑनलाइन रजिस्ट्रेशन फॉर्म के आधार पर 11 अप्रैल को अपनी आधिकारिक वेबसाइट पर डमी रजिस्ट्रेशन कार्ड जारी करेगा। अगर रजिस्ट्रेशन कार्ड में कोई गलती नजर आती है तो छात्र उन्हें 11 से 13 अप्रैल के बीच बोर्ड की वेबसाइट के माध्यम से ठीक करा सकते हैं।\nआवेदन करने के लिए सबसे पहले बोर्ड की आधिकारिक वेबसाइट www.secondary.biharboaronline.com पर जाएं। अब होम पेज पर 'Registration' का विकल्प मिलेगा जिसे क्लिक करने के बाद मांगी गई जानकारी भरें और सबमिट कर दें। अब रजिस्ट्रेशन नंबर मिलने के बाद पोर्टल पर दोबारा लॉगिन करें और फिर D.El.Ed के तहत 'डाउनलोड आवेदन फॉर्म' लिंक पर क्लिक करें। अब इस आवेदन फार्म को भरकर अपलोड करें और फिर आवेदन शुल्क जमा कर दें।\nइन हेल्पलाइन नंबर पर कर सकते हैं संपर्क\nऑनलाइन पंजीकरण प्रक्रिया या फीस के भुगतान के संबंध में किसी भी तरह की परेशानी होने पर बिहार स्कूल बोर्ड के हेल्पलाइन नंबर 0612-2232074, 2232257 और 2232239 पर संपर्क किया जा सकता है।


During navratri wear these colors which will get pleasure and Happiness : City Live Festivals\nराजनैतिक गतिविधि में शामिल उच्च श्रेणी शिक्षक संजय वर्मा निलंबित - Balaghat\nचुनाव के कारण अर्द्ववार्षिक परीक्षा की तिथि परिवर्तित, अब 1 दिसंबर से होगी9वीं, 10 वीं, 11 वीं और 12 वीं की परीक्षा - Balaghat\nबिना बीमा के वाहन चलाना पड़ा महंगा, न्यायालय ने लगाया अर्थदंड - Balaghat\nपेट्रोलपंप कर्मी सहित तीन जगह पर मारपीट - Balaghat\nलालबर्रा में नेत्र शिविर का आयोजन 21 नवंबर को - Balaghat\nनामांकन फार्म की स्कूटनी में6विधानसभा में 99 प्रत्याशी - Balaghat\n14 पिंक बूथ में मतदान सहित सुरक्षा की जिम्मेदारी संभालेगी महिलायें - Balaghat\nतहसील कार्यालय का लापरवाह बाबु संतोष श्रीवास्तव निलंबित - Balaghat\nछठ महापर्व के खरना पूजा करते व्रती - Dhanbad\nतिवारी परिवार में 18 लोग कर रहे है छठ - Dhanbad\nDuring navratri wear these colors which will get pleasure and Happiness\n03:44PM @ Sep 20, 2017\nनवरात्रि का संस्कृत में अर्थ है नौं रातें, जिसमें नव का अर्थ है नौ और रात्रि का अर्थ है रातें. हिंदू पंचांग के अनुसार इन नौ दिनों में मां दुर्गा के अलग-अलग रूपों की पूजा की जाती है. इस साल पारंपरिक हिन्दुओं का त्योहार शारदीय नवरात्र सितंबर 21 से गुरूवार से शुरू होकर शुक्रवार 29 सितंबर तक चलेंगे. नवरात्रि के दौरान मां दुर्गा की पूजा बहुत धूम-धाम से की जाती है. कई जगह मां दुर्गा के पंडाल भी लगाए जाते हैं जहां शाम को पूजा करने के बाद लोग उत्सव मनाते हैं और कई जगह डांडिया भी खेला जाता है. गरबा और डांडिया के त्योहार पर लोग बहुत ही रंग- बिरंगे तरह से सजते हैं और मां दुर्गा के इन नौ रातों को बहुत धूम से मनाते हैं. जब भारत जैसे देश में उत्सव की बात आती है तो फैशन एक जरूरी चीज बन जाती है. तो जब आप इस बार के नवरात्रों के कपड़े खरीदने जाए तो हर दिन के हिसाब से रंग लेना आपके लिए शुभ भी रहेगा और आप फैशन के साथ भी चल पाएंगे. रंगों का नवरात्रों से खास महत्व होता है\nनवरात्र का पहला दिन मां शैलपुत्री का दिन होता है. इस दिन पीला कपड़ा पहनना शुभ हो सकता है. आजकल पीला रंग बहुत ट्रेंड में है इसलिए अगर डांडिया नाईट में जाए तो पीला कपड़ा पहनना आपका फैशन स्टेटमेंट बन सकता है.\nनवरात्र का दूसरा दिन मां ब्रह्मचारिणी का दिन होता है. इस नवरात्र इको-फ्रेंडली डांडिया करें और हलके और गाढे़ रंग का हरा रंग पहनना आपको ट्रेंडी बना सकता है. हरा रंग एक शुभ और ट्रेंडी कलर है जो हरियाली का भी प्रतीक है.\nनवरात्र के तीसरे दिन मां चंद्रघंटा की पूजा की जाती है. इस दिन अगर ग्रे रंग पहना जाए तो आप अपने सभी ज्वेलरी और बाकि सामान के साथ एक बैलेंस बना कर रख सकते हैं.\nनवरात्र के चौथे दिन मां कूष्मांडा की पूजा की जाती है. इस दिन नारंगी पहना शुभ होता है. मां को नारंगी रंग पसंद होता है. नवरात्र का चौथा दिन चमकदार रंग के साथ मनाया जाता है.\nनवरात्र के पांचवे दिन मां स्कंदमाता की पूजा की जाती है. इस दिन सफेद रंग पहनना अच्छा होता है. ये रंग शान्ति और शुद्धता का रंग है. ये रंग सिर्फ डांडिया के उत्सव ही नहीं अपने कार्यस्थल पर भी पहनने से आपका दिन शुभ हो सकता है.\nनवरात्र के छठे दिन मां कात्यानी की पूजा की जाती है. इस दिन अगर लाल रंग पहना जाए तो वो बहुत ही शुभ होता है. हिंदू धर्म में लाल रंग बहुत शुभ माना जाता है और ये रंग शक्ति का प्रतीक होता है. ये रंग अगर नवरात्र के दिन में पहना जाए तो ये बहुत ही सुंदर लगता है.\nनवरात्र के सातवां दिन मां कालरात्रि की पूजा की जाती है. इस दिन मां दुर्गा का जन्मदिन भी मनाया जाता है. इस दिन नीला रंग पहनना शुभ होता है और साथ ही ये रंग आजकल सभी युवाओं के बीच बहुत प्रचलित है. त्योहार और उत्सवों के दिन भी ये रंग एक फैशन स्टेटमेंट प्रस्तुत करता है.\nनवरात्र के आठवें दिन यानि अष्टमी के दिन महागौरी की पूजा की जाती है. इस दिन गुलाबी रंग पहनना शुभ होता है. ये एक बहुत ही शुभ रंग होता है. मां दुर्गा के पसंदीदा रंगों में से एक रंग होता है गुलाबी रंग.\nनवरात्र के नौवें दिन यानि नवमी को मां सिद्धदात्री की पूजा की जाती है. इस दिन अगर बैंगनी रंग पहना जाए तो वो एक शुभ रंग माना जाता है. ये रंग शक्ति और विलासता का प्रतीक माना जाता है. बैंगनी रंग नवमी के लिए शुभ रंग माना जाता है.\nWeb Title : DURING NAVRATRI WEAR THESE COLORS WHICH WILL GET PLEASURE AND HAPPINESS\nNavratri Maa durga\nनवरात्रि के पहले दिन की पूजा के समय से लेकर माँ को खुश करने के तरीके\nनवरात्र की नवमी को करें सिद्धियों को प्रदान करने वाली देवी सिधिदात्री की उपासना


बुद्धि ही महान-पंचतंत्र की कहानियां - panchatantra story sada bhali karo in hindi\nबुद्धि ही महान-पंचतंत्र की कहानियां\nApr 05,2021 06:46 AM posted by Admin\nकिसी गांव में चार ब्राह्मण रहते थे, एक बार उन्होंने सोचा कि हमें कहीं पर जाकर शास्त्र विद्या पढ़नी चाहिए, जिससे हम भी ज्ञानी पंडित बन जाएं, पहा सोचकर वे चारों कन्नौज शहर की ओर विद्या प्राप्ति के लिए चल पड़े। काफी समय तक वे गुरु जी की सेवा करते हुए शास्त्र विद्या प्राप्त करते जब उन्होंने विद्या प्राप्त कर ली तो अपने घर की ओर जाने लगे। उस बड़ा भयंकर जंगल पड़ता था, वहां पर उन्होंने एक धनी मरा देखा। खरे ग उसे श्मशान भूमि की ओर ले जा रहे थे ।\nश्मशान भूमि के बाहर व का देखकर एक ब्राह्मण ने अपनी पस्तक खोलकर देखते हए र आर श्मशान में जो खडा हो वह भाई है। तभी उगने कहा कहा-राज मित्रो यह गधा तो हमारा भाई है। तभी सब के सब उसके गले मिलने लगे इतने में उन्होंने बड़ी तेज़ी से जाता एक ऊंट देखा, तो एक ने कहा—इसके बारे में पुस्तक देखकर बताओ। उसमें लिखा था कि धर्म की गति तेज होती है। जो हमारा गधा है उसे भी तैयार करना चाहिए। तभी उन्होंने मिलकर गधे को ऊंट के गले में बांध दिया । यह बात किसी ने जाकर धोबी से कह दी उस धोबी को गुस्सा आ गया और वह इन मूर्ख पंडितों को मारने के लिए आया। उसे देखते ही मूर्ख पंडित भागने लगे, थोड़ी दूर जाने पर उन्हें एक नदी मिली । उसमें एक बड़ा पत्ता बहता आ रहा था, उसे देखकर एक बोला, देखो यह पत्ता हमें नदी पार कराने के लिए आ रहा है । उसे देखते ही एक पंडित ने उस पत्ते पर छलांग लगा दी। दसरे ने उसके बाल पकडे. जैसे ही वे दोनों को डूबते देखा तो उन्होंने कहा, सारा धन जाता देखिए तो आधा दीजिए बांट. उन्होंने झट से चौथे पंडित का सिर बालों से काट उसने तीसरे को डूबने से बचा लिया. इस प्रकार वे तीन रह गए और साथ वाले गांव में जा पहुंचे।\nगांव वालों ने उन्हें अलग-अलग भोजन पर बुलाया, एक के घर में घी और खांड वाली सेवियां परोसी गईं तो उसने श्लोक पढ़ा, “लम्बे सूत वाला आलसी, नष्ट होता है,” इसलिए उसने खाना नहीं खाया। दसरे पंडित के आगे मोटा रोट खाने को रखा गया, उसे श्लोक याद आया, “मोटा और फैला हुआ खाना उम्र कम करता है ।" वह भी उसे छोड़कर आ गया। तीसरे ने भी खाना नहीं खाया। इस प्रकार यह तीनों पंडित श्लोकों के वहम में पड़कर भखे चले आए, लोग उनकी मूर्खता पर हंस रहे थे। यह सुनकर चक्रधर ने कहा-“अजी यह कोई बात नहीं, दुष्टों द्वारा बद्धिमान भी नष्ट कर दिए जाते हैं । देवता जिसकी रक्षा करते हैं उन्हें कोई में नहीं मार सकता, यदि मौत आ ही जाए तो उसे कोई बचा नहीं सकता। में ही तुम्हें इन दो मच्छों की कहानी सुनाता हूं जो सतबुद्धि और सहस्त्रबुद्धि थे। “हां... हां...सुनाओ मित्र ।” “लो सुनो


सरकारी बैंकों को 2017-18 में 85,370 करोड़ रुपये का घाटा - The Financial Express\nसरकारी बैंकों को 2017-18 में 85,370 करोड़ रुपये का घाटा\nइंडियन बैंक और विजया बैंक - ने 2017-18 में कुल मिलाकर 1986.01 करोड़ रुपए का मुनाफा दर्ज किया. इसमें इंडियन बैंक को 1,258.99 करोड़ रुपये और विजया बैंक को 727.02 करोड़ रुपये का लाभ हुआ.\nPTIJune 11, 2018 11:51 AM\n2016-17 के दौरान इन 21 बैंकों को कुल 473.72 करोड़ रुपये का शुद्ध लाभ हुआ था. (PTI)\nसार्वजनिक क्षेत्र के बैंकों को 2017-18 में कुल मिलाकर 85,370 करोड़ रुपये का शुद्ध घाटा हुआ. सबसे ज्यादा घाटा घोटाले की मार झेल रहे पंजाब नेशनल बैंक (करीब 12,283 करोड़ रुपये) को हुआ. घाटे के मामले में आईडीबीआई बैंक दूसरे नंबर पर रहा. बैंकों द्वारा जारी तिमाही आंकड़ों के मुताबिक , वित्त वर्ष के दौरान 21 में से 19 बैंक घाटे में रहे. इंडियन बैंक और विजया बैंक को छोड़कर 19 सरकारी बैंकों का कुल शुद्ध घाटा 87,357 करोड़ रुपये रहा.\nइंडियन बैंक और विजया बैंक – ने 2017-18 में कुल मिलाकर 1986.01 करोड़ रुपए का मुनाफा दर्ज किया. इसमें इंडियन बैंक को 1,258.99 करोड़ रुपये और विजया बैंक को 727.02 करोड़ रुपये का लाभ हुआ. इंडियन बैंक का यह अब तक का सबसे अधिक मुनाफा है. इस प्रकार सार्वजनिक क्षेत्र के बैंकों को पिछले वित्त वर्ष में कुल मिला कर 85,370 करोड़ रुपये का शुद्ध घाटा हुआ.\n2016-17 के दौरान इन 21 बैंकों को कुल 473.72 करोड़ रुपये का शुद्ध लाभ हुआ था. 14,000 करोड़ रुपये के घोटाले का दंश झेल रहे पंजाब नेशनल बैंक को पिछले वित्त वर्ष में 12,282.82 करोड़ रुपये का शुद्ध घाटा हुआ जबकि इससे पिछले वित्त वर्ष में उसने 1,324.8 करोड़ रुपये का मुनाफा कमाया था.\nपीएनबी के बाद सबसे ज्यादा घाटा आईडीबीआई बैंक को हुआ. उसका घाटा 2016-17 के 5,158.14 करोड़ रुपये से बढ़कर 2017-18 में 8,237.93 रुपये हो गया. देश के सबसे बड़े बैंक भारतीय स्टेट बैंक का शुद्ध घाटा 2017-18 में 6,547.45 करोड़ रुपये रहा , जबकि 2016-17 में उसे 10,484.1 करोड़ रुपये का शुद्ध लाभ हुआ था.\nवहीं , देश का बैंकिंग 2017 तक बैंकिंग क्षेत्र का एनपीए 8.31 लाख करोड़ रुपये रह गया. बढ़ते डूबे कर्ज के कारण बैंकों की वित्तीय स्थिति खस्ताहाल है और इसके चलते 21 सार्वजनिक बैंकों में से 11 को रिजर्व बैंक ने त्वरित सुधार कार्रवाई (पीएसए) प्रणाली के अंतर्गत रखा है. वित्त मंत्री पीयूष गोयल ने एनपीए के निपटारे के लिए एक राष्ट्रीय परिसंपत्ति पुनर्गठन कंपनी के गठन के बारे में सुझाव देने के लिए विशेषज्ञों की समिति का गठन किया गया है. समिति 15 दिनों के भीतर अपने सुझाव देगी.